Kastell Bienassis - Wikipedia\nKastell Bienassis, gwelet eus an oabl\nEmañ Kastell Bienassis pe Bien-Assis e kumun Erge-ar-Mor, e Bro Sant-Brieg, er mervent d'ar vourc'h, nepell diouzh ar mor.\nSavet e voe kastell Bienassis er XVvet kantved, gant an aotrou Yann Kelenneg hag e vag Jafrez, war douaroù ma oa ur c’hastell koad diagent. E-pad Brezel ar C'hevre e voe distrujet ar c’hastell un tammig, e 1590, met adsavet e voe adalek 1620 gant e berc’henn nevez, Gilles Visdelou.\nGoude se e tremenas ar c’hastell etre daouarn perc’henned all, da gentañ kont Lamarck ha da c’houde dug Arenberg, ur priñs eus an Impalaeriezh Santel Roman. Gwerzhet e voe gant hennezh da gont La Ville Théart. Gant ar perc’henn nevez e voe degaset kemmoù er c’hastell hag en trowardroioù : krouiñ a reas un alez vras hag ul louzaoueg. E 1792, pa oa aet ar c’hont da Vro-Saoz da brenañ kezeg, e voe kemeret ar c’hastell gant renerien nevez an Dispac'h gall abalamour ma oa ti un noblañs, graet e voe un toull-bac’h gantañ e-pad ur pennad, ha gwerzhet e voe d’ar jeneral Jean Valletaux da c’houde. Mervel a reas ar jeneral e Brezel Dizalc'hted Spagn, ha tamm-ha-tamm e kouezhas ar c’hastell en ankounac’h en XIXvet kantved. Gant diskennidi ar jeneral Valletaux e voe gwerzhet d’an amiral Jules de Monjaret de Kerjegu, ur senedour eus Aodoù-an-Hanternoz. Abaoe an amzer-se emañ diskennidi ar familh Kerjegu o vevañ ennañ.\nAr c’hastell bremañ[kemmañ | kemmañ ar vammenn]\nEn ur stad vat emañ ar c’hastell, annezet ha kempennet m’eo bet atav abaoe ma voe savet, tremen c’hwec’h kantved zo. Daoust ma’z eus lodennoù anezhañ a zo bet savet da vareoù disheñvel ez a d’ober un hollad kempouez ha kaer.\nAr c'hastell, e skalieroù, an nor da vont tre, al liorzh hag an alez zo bet lakaet da vonumant istorel, abaoe miz Eost 1945. An alez vras, a weler pa erruer, zo derv a bep tu dezhi hag un nebeud gwez all ivez. Gant korventenn miz Here 1987 oa bet dispennet kalz a wez met adplantet ez eus bet re all, heñvel outo. O vont gant an alez en em gaver dirak mogerioù ar c’hastell, savet er XVIvet ha kempennet er XVIIvet kantved. Douvezioù leun a zour zo. Ur wech tremenet war ur pont hag aet e-barzh, en em gaver en ur porzh bras, ma weler ur pezh savadur eus ar XVIIvet kantved. Ul lodenn anezhañ zo e giz ar Grennamzer hag ul lodenn all kentoc’h e giz an Azginivelezh, e tu ar c’hornôg. Ur pennad moger kranellet a chom eus mogerioù ar XVvet kantved. Touribelloù ar voger a oa bet savet er XVIIvet kantved pa oa bet adkempennet ar savadur.\nGweladenniñ a c’haller ar c’hastell, pe ul lodenn anezhañ d’an nebeutañ : ar saloñs bras, ar sal-debriñ, ar gegin, ar chapel, ar marchosi, koulz hag al louzaoueg hag al liorzh.\nLec’hienn kastell Bienassis\nFichenn en diaz Mérimée\nAdtapet diwar « https://br.wikipedia.org/w/index.php?title=Kastell_Bienassis&oldid=1862439 »


2012.05.19 Redadeg /"Mondial Pupilles" e Plogoneg. - Site internet du Comité de jumelage Plogonnec - Llandysul.\nAccueil du site > Plogoneg-Llandysul Brezhoneg > Eskemmoù abaoe 2005 > 2012.05.19 Redadeg /"Mondial Pupilles" e Plogoneg.\n2012.05.19 Redadeg /"Mondial Pupilles" e Plogoneg.\nAr Redadeg 2012 war ziarbenn ar "Mondial Pupilles" e Plogoneg :\nA-benn digeriñ ar prenestr video, klikit war ar birig sterniet hag a-benn kregiñ da lenn, klikit war ar birig simpl...\nE 1986 eo ez eus bet eus ar “Mondial Pupilles” evit ar wech gentañ. Petra eo ? Ur bern tud hen oar ! Evit ober berr, lavaromp ez eo ur gevezadeg mell-droad evit tud yaouank etre 12 ha 13 bloaz. Un darvoud brudet tre eo deuet da vezañ hag a zegemer bep bloaz skipailhoù mell-droad o tont eus ar bed a-bezh. Dalc’het e vez ingal e-pad dibenn-sizhun Yaou-Bask. E-pad an tri devezh kentañ e vez c’hoariet ar c’hrogadoù e eizh lec’h disheñvel a Gerne Izel. D’ar sul goude merenn e vez c’hoariet ar c’hrogadoù hanter-chourfenn hag ar c’hrogad gourfenn e Ploveilh.\nAbaoe ar penn-kentañ e kemer perzh kevredigezh mell-droad Plogoneg (an E.S.P., Ecureuils Sportifs de Plogoneg) e unan eus an eizh lec’h disheñvel ma vez c’hoariet ar c’hrogadoù enno : hini G.P.G.P. a genstroll kumunioù Gourlizon, Ploneiz, Gwengad ha Plogoneg. Ur skipailh a c’hoarierien yaouank a vez savet ivez gant ar peder c’humun-mañ da gemer perzh er gevezadeg. Pep hini anezho a zegemer ivez daou skipailh o tont eus an diavez (c’hoarierien, renerien ha gourdonerien) a vez lojet a youl vat gant tud ar vro. Abaoe an derou e veze c’hoariet ar c’hrogadoù e Ploneiz hag e Gourlizon, ha morse ne oa bet graet tra ebet e Plogoneg beteken. E 2012 eo bet trec’h dalc’husted renerien an E.S.P. hag eo bet dibabet Plogoneg da lec’h ma vo c’hoariet ennañ krogadoù 27vet tro ar “Mondial”. Bec’h dezhi diouzhtu gant tud a youl vat an E.S.P. da brientiñ an darvoud.\n27vet gwech. Piv en deus dalc’het soñj eus an derou ? “Re gozh” ar Gevellañ, hep mar ebet, rak e oa bet degemeret, peder gwech da heul, etre 1988 ha 1991, ur skipailh eus Llandysul e Plogoneg. Ur skipailh a dud gour o oad (23 !) a ambrouge ar re yaouank e 1990 !... Chom a ra koun c’hoazh, e eñvor meur a hini, eus un nozvezh “grilhañ silzig” bet aozet e “Grañj Ti Floc’h”, a zo hiziv ar mediaoueg... E 1991 e oa deuet ivez 20 anezho. Ha war-lerc’h, e-pad 21 bloaz, tra ebet ! Met er bloaz-mañ eo bet skoulmet en-dro an darempredoù gant melldroaderien yaouank Llandysul : ur bedadenn zo bet kaset da Skolaj Defryn Teifi. Ur bedadenn degemeret mat gant Nia davies, kelennerez war ar sportoù ha gourdonerez melldroaderien yaouank ar skol. Divent plijadur ar C’huzul Gevellañ o c’houzout kement-se, evel just !\nHag er memez mare e kleved ar c’helou e tremenfe ar Redadeg dre Blogoneg... Ket e-pad an noz... Ket e-kreiz ar sizhun... Met dreist e penn-kentañ endervezh ar sadorn 19 a viz Mae ! Gallet o dije an daou zarvoudoù-mañ mont bep gant e lañs dezhañ, hep tamm liamm ebet etrezo... Hag evit gwir, er penn kentañ e oa bet rakwelet an hent evit treuziñ kreiz ar vourc’h, d.l.e. o tremen e-biou, 200 metr ac’hano, an dachenn vell-droad... Met un intrudu a feson o deus bet renerien an E.S.P. hag ar “Mondial” : pedet o deus ar Redadeg da dremen dre an dachenn vell-droad ! Hiraet eo bet un tamm hent ar Redadeg (krouet ur c’hm 1528bis !) ha lakaet eo bet ar rederien da vont davet ar c’hantad mat a velldroaderien hag o suporterien niverus.\n19 a viz Mae, 2e enderv war an dachenn vell-droad. Paouez a ra ar c’hrogadoù. Bagadig Brieg, bet pedet gant renerien an E.S.P. a grog da seniñ. N’eo ket e poch ur biniou emañ ar velldroaderien yaouank o c’hwezhañ, met er “stlak-stlakoù” melen a zo o paouez bezañ roet dezho a-benn kalonekaat ar rederien. En em renkañ a reont e div linnenad d’ober ur c’harz a enor ma tremeno ar rederien drezhi... Klemañ SOUBIGOU, erruet war al lec’h un nebeut munutennoù ‘zo a grog da atersiñ tud ‘zo “war-eeun” war gwagennoù R.B.I. a-raok ober un nebeut goulennoù da Lleuwen STEFFAN, anavezet mat e Plogoneg, deuet a-ratozh d’ober un dro amañ, da desteniañ he skiant-bevet a nevezh-brezhonegerez : an dudi he deus bet o teskiñ ar brezhoneg, ar blijadur he deus d’ober gantañ, hag ar priz roet dezhi evit he labour dre hag evit ar brezhoneg...\n2e53 enderv. O tegouezhout emaint ! Chom a ra a-sav an otoioù-embroug dirak kaelioù an dachenn vell-droad, hag un ugent bennak a rederien, tee-shirtoù ruz ha glas ganto, Gabrielle ha Léa en o fenn, a zifoup war alez-tro an dachenn vell-droad. En em bakañ a reont diouzhtu gant kement-all a dud, tee-shirtoù glas ganto ivez, a oa ouzh o c’hortoz. Ur vandennad a dost hanter-kant a dud eo a antre war letonenn an dachenn-c’hoari hag en em sil etre an div linennad a velldroaderien yaouank. Hag ar re-mañ da reiñ kalon d’ar rederien gant o “you hou hou” ha stlakadeg o “stlak-stkakoù”. Ha setu an dachenn treuzet dija ! Tro anezhi bremañ gant an alez diavaez, hag ar re a zo e penn ar redadeg a zo dija o tegouezhout dirak ar c’haelioù da zerc’hel gant o hent davet kreiz ar vourc’h, kroazhent-tro Landibilig ha bourc’h Lokorn dre ar Menez. Berr eo bet ! Berr met fromus, ha, dre al liamm krouet etre bed ar vell-droad hag hini difenn ha diorren ar brezhoneg, un arouez kaer eus ar youl hag al lusk a zo gant ar Vretoned da vont e-pad pell c’hoazh gant o yezh !\nUn dalvoudegezh ouzhpenn eo bet ar gejadenn-mañ evit ar Mondial, a zo bet, mod all, un taol kaer e meur a geñver. Plijus-tre e oa ambiañs an div abardaevezh gant an daou skipailh (hini Maintenon-Pierre hag hini Llandysul) hag o familh-degemer, ha ken plijus hini ar pik-nik e Ploveilh d’ar sul kreisteiz. Ha petra lavarout war doare c’hoari ar velldroaderien yaouank ? Brav kenañ ! Ne oa ket espernet o nerzh nag o foan gant ar vugale a ouie treuziñ-didreuziñ an dachenn-c’hoari evit o brasañ plijadur hag hini an arvesterien...\nEvit lavarout hiroc’h diwar-benn ar Gembreiz, menegomp o deus skoulmet liammoù gant Braziliz Vila Nova Paso (gourfennidi e Ploveilh !) ha pedet int bet ganto da Vro Vrazil. Hag ouzhpenn aet ganto ar maout evit ar “fair-play”. Gourc’hemennoù dezho ! Sed’aze ar priz bravañ a c’heller gounit !\nGant plijadur ha laouenidigezh en deus kemeret perzh ar C’huzul Gevellañ er “Mondial Kentañ e Plogoneg”. Ha ma vefe ur priz da vezañ kinniget ganeomp e rofemp anezhañ da skipailh ar geginerien : hegarat tre e oa mont endro an traoù er c’hegin... Ur blijadur eo bet evidomp reiñ un taol skoazell evit servij ar boued d’ar sadorn kreisteiz. Setu ! Gant ar spi da welout a-raok pell ur skipailh eus Llandysul, gant Nia, Geraint, Richard, Hélène hag Arthur ! An abretañ posubl, met da nebeutañ e 2015, pa vo adarre Plogoneg kreizenn GPGP ! Met perak ket a-raok, nemet evit lojañ ar berzhidi, evel etre 1988 ha 1991 ?


Pajenn:Sales - Introduction d’ar Vuez devot.djvu/10 - Wikimammenn\nPajenn:Sales - Introduction d’ar Vuez devot.djvu/10\ncertenamant ne d’e quet n’am eus c’hoant da veza, hac ar c’hoant pe an affection-se eo a ro couraich din d’hoc’h instrui var an devotion, evit d’ar fin, o tisqui deoc’h beza devot, ma tisquin ive beza va-unan : rac evel a lavare un den abil, ar fæçon vad da zisqui eo studia, ar vella c’hoaz eo beza sourcius da glevet ; mæs ar vella tout eo disqui d’ar re-all ; pa ze guir penaus, o tisqui d’ar re-all e tescomp guell a-se hon-unan. Alies e c’herru, eme Sant Augustin o scrifa d’e Zevodes Florentina, penaus an ofiç da zistribui a servich da verit evit receo, hac an ofiç da zisqui d’ar re-all a servich da fount evit disgui hon-unan.\nAr plac’h caër ha chast Rebecca o toura quezec Isaac, a oue destinet da veza pried dezàn o receo eus e berz cleier discouarn ha brasseledou aour ; evelse e c’hesperàn digant ar vadelez infinit eus va Doue, penaus o cundui e zènvet quer d’an dour a silvidiguez eus an devotion, e rento va ene pried ive dezàn, o lacat em discouarn ar c’homsou aour eus e garantez santel, hac em divrech ar brasseled spirituel, me lavar an nerz d’o exerci ha d’o fratica ervat : eno eo e consist ar principal eus ar guir devotion. Me a supli ar Vajeste a Zoue, ma plijo gantâ rei ar guir devotion-se din ha d’an oll vugale eus e Ilis, pe da hini e fell din da jamæs soumeti quement a scrifàn, quement\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/10&oldid=118656 »\nKemmoù diwezhañ degaset d'ar bajenn-mañ d'an 8 Eos 2018, da 12:41.


Iwan an Diberder - Wikipedia\nIwan an Diberder\nd'an 8 a viz Gouere 1887\nd'ar 17 a viz Meurzh 1959\nIwan an Diberder (Yves Le Diberder e marilh an ti-kêr), ganet en Oriant e 1887, ha marvet e Gwened d'ar 17 a viz Meurzh 1959, a oa ur skrivagner brezhonek hag a skrive e yezh Gwened dreist-holl.\nDesavet e voe en Arzhanaou abalamour d'e yec'hed gwan. Eno e teskas brezhoneg met ankounac'hat a reas anezhañ pa zistroas gant e dud. Adstagañ a reas gant ar brezhoneg e Roazhon el lec'h ma oa aet da studiañ. Studiañ a reas kerneveureg ivez gant Joseph Loth. Ur mestr war yezhoù ha lennegezhioù keltiek e oa deuet da vezañ. E 1912 e tiskrivas Kontadennoù ar Marv, bet dastumet war vaezioù Bro-Wened. Er memes bloavezh e krouas gant Yann-Ber Kalloc'h ar gelc'hgelaouenn Brittia hag a badas betek ar Brezel bed kentañ.\nE-pad ar brezel e voe kaset da Vro-Vakedonia. Goude-se e voe levrier en Angers e-lec'h ma kemeras perzh er c'helc'h keltiek. E-pad an Eil brezel bed e kenlabouras gant ar c'helaouennoù pemdeziek La Dépêche ha La Bretagne hag ivez gant embannadennoù e brezhoneg evel Sav. Kenderc'hel a reas da skrivañ goude an eil brezel-bed, betek e varv e Gwened e 1959. Imram Mael Duin a zo bet skrivet gantañ ha Loeiz Herrieu.\nKalz a anvioù-pluenn en deus bet: Erwan Kentajus, Youenn Didro, Ap Kenan, Alain Hervé, Cloman Ardeùen …\nLukian Raoul, Geriadur ar skrivagnerien ha yezhourien, Al Liamm, 1992, p.215-216.\nAdtapet diwar « https://br.wikipedia.org/w/index.php?title=Iwan_an_Diberder&oldid=1913863 »\nKemmoù diwezhañ degaset d'ar bajenn-mañ d'an 25 Her 2021, da 13:31.


Pajenn:Le Gonidec - Bibl Santel pe Levr ar Skritur Sakr, eil levr.djvu/266 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/266\ngwélédigez, ha tévalien évid diougan : ann héol a guzô war ar broféded, hag ann deiz a zuô war-n-ézhô.\n7. Ar ré hô deûz gwélédigésiou a vézô mézékéet, ha mézékéet ann diouganerien : hag hî holl a guzô hô dremm, ô véza n’en dévézô két respoun̄tet Doué.\n8. Hôgen mé a zô leûn eûz a ners spéred ann Aotrou, a varn hag a c’halloud, évid diougani da Jakob hé wall, hag hé béc’hed da Israel.\n9. Sélaouit ann dra-man̄, prin̄sed tî Jakob, ha c’houi barnerien tî Israel ; c’houi péré a argarz ar varn hag a ziskar kémen̄d a zô reiz .\n10. C’houi péré a zâv tiez é Sion gan̄d ar goâd, hag é Jéruzalem gan̄d ar fallagriez.\n1l. Hô frin̄sed a varn évit rôou, hô béleien a zesk évit gôbr, hag hô froféded a ziougan évid arc’han̄t : hag hî en em harp war ann Aotrou, ô lavarout : Ha n’éma két ann Aotrou enn hor c’hreiz ? na zeûi két a zrouk war-n-omp.\n12. Râk-sé é viot kiriek ma vézô aret Sion ével eur park, ha ma teûi Jéruzalem ével eur bern mein, ha ménez ann templ ével lec’hiou-uc’hel ar c’hoajou.\nDispennadur ar brôadou savét a-énep Sion.\n1. Chétu pétrâ a c’hoarvézo. É divez ann deisiou é vézô savet tî ann Aotrou war lein ar ménésiou : uc’hel é savô war ar c’hrec’hiennou : hag ar boblou a zeûi founn étrézeg enn-han̄.\n2. Ha kalz brôadou a zeûi, hag a lavarô : Deûit piñomp da vénez ann Aotrou, ha da dî Doué Jakob : hag hén̄ a zeskô d’é-omp hé hen̄chou, ha nî a iélô enn hé ravenchou : râg al lézen a zeûi er-méaz eûz a Zion, ha gér ann Aotrou eûz a Jéruralem.\n3. Hag hén̄ a varnô étré kalz a boblou, hag a gastizô brôadou kré bété brôiou pell : hag hi a drôi hô c’hlézeier é souc’hou, hag hô gwafiou é pigellou : ha na zavô két eûr vrôad ar c’hlézé war eur vrôad all : ha na zeskin̄t mui da vrézélékaat.\n4. Ha pép-hini a azézô dindân bér winien, ha dindân hé wézen-fiez, ha na vézô spoun̄tet gan̄t dén : râg génou ann Aotrou en deûz hé lavaret.\n5. Râg ann holl boblou a valéô pép-hini é hanô hé Zoué : hôgen nî a valéô é hanô ann Aotrou hon Doué da-vikenn hag enn-tu-all.\n6. Enn deiz-zé, émé ann Aotrou, é strollinn ann hini gamm, hag é c’hrounninn ann hini em boa distolet ha glac’haret :\n7. Ha mé a lakai ann hini gamm enn dilerc’hiou, hag ann hini a oa bét glac’haret, enn eur vroâd gré : hag ann Aotrou a rénô war-n-ézhô war vénez Sion, a neûzé da-vikenn.\n8. Ha té, tour koabrek ann tropel, merc’h Sion, bétég enn-od é teûi : ar penn-c’halloud a zeûi d’id, rouan̄télez merc’h Jéruzalem.\n9. Pérâg oud-dé bréma glac’haret ? Ha n’éc’h eûz két a roué, ha marô eo da guzulier, ma oud é poan ével eur c’hrég é gwilioud ?\n10. En em c’hlac’har, hag en em rec’h, merc’h Sion, ével eur c’hrég é gwilioud : râk bréma éz i er-méaz eûz a géar, hag é choumi er mésiou, hag é teûi bété Babilon : énô é vézi dieûbet, énô ann Aotrou az tennô eûz a zourn da énébourien.\n11. Bréma ivé eo en em strollet kalz brôadou enn da énep, ô lavarout : Ra vézô labézet : ha ra zellô hol lagad out Sion.\n12. Hôgen hî n’hô deûz két anavézet ménosiou ann Aotrou, ha n’hô deûz két poellet hé ratoz ; râg hén̄ en deûz hô strollet ével ar c’hôlô war al leur.\n13. Saô, merc’h Sion, ha dourn-hi : râk mé a rôi d’id eur c’horn houarn, hag ivinou arem : kalz poblou a vac’hi hag é wéstli d’ann Aotrou hô freizou, hag hô madou da Aotrou ann douar holl.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/266&oldid=163783 »\nKemmoù diwezhañ degaset d'ar bajenn-mañ d'an 25 Eos 2020, da 18:21.


Llanrhaeadr-ym-Mochnant - Wikipedia\nLlanrhaeadr-ym-Mochnant zo ur gêriadenn hag ur barrez e hanternoz Powys, e Kembre. Nepell emañ diouzh Croesoswallt er reter ha Llangollen en hanternoz.\nGwechall e oa e cantref Mochnant hag alese e teu an anv.\nEmañ e-harz torgennoù Y Berwyn. Nepell diouzh ar gêriadenn emañ Pistyll Rhaeadr, ul lamm-dour hag a seller outañ evel unan eus Seizh Marzh Kembre.\nE 2011 e oa poblet gant 1195 a dud, ha 497 anezho (42,5%) a oa kembraegerien.\nAn eskob William Morgan (1545-1604), hag a droas ar Bibl e kembraeg, a dremenas ur pennad evel person e parrezioù Llanrhaeadr-ym-Mochnant ha Llanarmon Mynydd Mawr etre 1568 ha 1587. Eno e reas anaoudegezh gant e wreg.\nAr barzh Walter Davies (Gwallter Mechain) eus Manafon a zeuas ivez evel person da Llanrhaeadr-ym-Mochnant e miz Du 1837. Mervel a reas e Llanrhaeadr d'ar 5 a viz Kerzu 1849 ha beziet e voe e bered ar barrez.\nAr barzh Robert Elis (Cynddelw) zo unan eus an dud brudet all a zo stag o anv ouzh Llanrhaeadr-ym-Mochnant, pa voe ganet eno e 1812.\nAdtapet diwar « https://br.wikipedia.org/w/index.php?title=Llanrhaeadr-ym-Mochnant&oldid=1784845 »\nDernière modification le 19 C'hwe 2018, à 11:44\nKemmoù diwezhañ degaset d'ar bajenn-mañ d'an 19 C'hwe 2018, da 11:44.


Ricardo Faty a zo ur c'hoarier mell-droad ganet ar 4 a viz Eost 1986 e Villeneuve-Saint-Georges. Goude bezañ bet rakstummet 3 bloaz en INF Clairefontaine, e zeas d'ar Racing Club de Strasbourg e miz Even 2002. Breur Jacques Faty eo, hag a zo international espoir français. E Gouhere 2006 e echu e c'hevrad gant Strasbourg, sinañ a ra neuze gant an AS Roma (Italia) hag a bresto anezhañ e miz Gouhere 2007 d'ar Bayer Leverkusen. Met e e miz Genver 2008, kuitañ a raio ar Bundesliga evit bezañ prestet en FK Naoned.\nC'hoari a raio evit ar wech kentañ gant skipailh mell-droad Naoned a-enep Sedan evit kib ar C'hevre. Ne c'hoario nemet e fin ar c'hrogad en un doare mat, met c'huitañ a raio pa tenno er pal. E-kerzh e eil c'hrogad gant skipailh Naoned, ar wech kentañ e oa dezhañ c'hoari e Ligue 2, e lak ur pal gant ar benn goude ur c'hard eur c'hoari, a-enep Brest (gounezet 2-1 gant Naoned).\n1999 - 2002 : INF Clairefontaine Frañs\n2002 - 2006 : RC Strasbourg Frañs\n2006 - 2007 : AS Roma Italia\n2007 - Genver 2008 : Bayer Leverkusen Alamagn\nAbaoe Genver 2008 : FK Naoned Frañs\nGwellañ c'hoarier e Festival International Espoirs de Toulon e 2006\nTrec'hour Festival International Espoirs de Toulon e 2007\nEtrevroadel gall -17, -18, -19, -20, hag Espoirs.\nFichenn Ricardo Faty e skipailh Frañs\nAdtapet diwar « https://br.wikipedia.org/w/index.php?title=Ricardo_Faty&oldid=1667470 »\nKemmoù diwezhañ degaset d'ar bajenn-mañ d'an 12 Her 2015, da 19:03.


Eugène Labuset : diforc'h etre ar stummoù - Wikipedia\nEugène Labuset : diforc'h etre ar stummoù\nEugène Labuset (kemmañ)\nStumm eus an 16 Gou 2007 da 15:11\n2 965 okted ouzhpennet , 14 vloaz zo\nAdsevel goude taol vandalerezh 129.20.163.17\nStumm eus an 26 Mez 2007 da 14:47 (kemmañ)\nStumm eus an 16 Gou 2007 da 15:11 (kemmañ) (dizober)\nJañ-mai (kaozeal | degasadennoù)\n(Adsevel goude taol vandalerezh 129.20.163.17)\n[[Rummad:Ganedigezhioù 1896|Eugène Labuset]]\n[[Rummad:Marvioù 1980|Eugène Labuset]]\n'''Eugène Marie Labuset''' a zo bet ganet e [[Beauvais]], e departamant an [[Oise]] ([[Bro-C'hall]]).\nMab e oa da [[Bro-Dreger|Dregeriz]] aet da glask fortun er-maez eus ar vro.\n(François Labuset, ganet e [[Plouared]] e 1862, ha Perrine Le Luron, ganet e [[Plounerin]] e 1870, a oa eus familh Thierry Le Luron). Tad François Labuset a varvas e 1869 war vor. Pesketaer an Douar-Nevez e oa. C’hwec’h bugel he doa bet Perrine ha François Labuset. Prenañ a reont un atant e Bongenoult, e-kichen Beauvais, Oise. Krediñ a reer ez eo « An Abuzet » stumm reizh brezhonek an anv Labuset.\nAn holl Labuset a gaver er Frañs (Oise, rannvro Baris, reter ar Frañs a zo diskennet eus François Labuset).\nEugène Marie Labuset ne ouie nemet Brezhoneg pa oa bet kaset d’ar skol, ha savet e oa bet gant he mamm-gozh dreist-holl goude bezañ kollet e vamm abred.\nRe yaouank evit bezañ galvet pa darzhas ar Brezel bras, ez eas memestra diouzhtu d’an talbenn evel emouestlad. Kerkent hag erruet eno e komprenas ne oa nemet gevier ar pezh a oa bet lavaret dezho gant ar gouarnamant.\nStourm a reas e-pad ar brezel penn-da-benn (Emgann Gwirdin (Verdun, m’ho-peus c’hoant) da skouer.) Da vare dibenn ar brezel e oa loman nijerez brezel. Diskaret e oa bet e c’harr-nij, a kouezhas e-kichen ur maner. Prederiet e voe gant merc’h tudjentil ar maner. (Romantel tre).\nMedalenn „Croix de Verdun“ en doa bet.\nDa heul e kendalc’has gant e vicher labourer-douar, o vezañ maer sokialour e gumun (Bachivillers, Oise) e-pad trubuilhoù 1936 hag an eil brezel-bed. Kalz a reas evit labour-douar e gorn-bro, ha roet ‘zo bet dezhañ medalenn a “Varc’heg ar „mérite agricole“.\nDouaret eo bet e Bachivillers.\nE vab, Hubert François Labuset a oa darbet dezhañ bezañ lazhet gant an Alamaned e 1944 da heul darvoudoù harzerezh (rezistañs) e Bachivillers. Hubert Labuset e voe ivez maer Bachivillers e-pad meur a vloavezh, ha roet ‚zo bet dezhañ ar vedalenn a „gCommandeur de l’Ordre du mérite Agricole“. Seniñ a reas ar violin (violoñs) e-pad meur a vloavezh e laz-seniñ simfonek an Oise. Divrezhoneg a-grenn eo.\nMerc’h henañ Hubert Labuset, Danièle Labuset, a voe roet dezhi ar “Palmes Académiques” en he micher sekretourez.\nEil verc’h Hubert Labuset, Béatrice Labuset, e labouras e-pad meur a vloavezh er sinema, evel gwezelourez (liverez-dremmoù,) ha dilhadourez.\nMab Danièle Labuset, Benjamin Pitre – An Abuzet, ganet e 1969, a zeskas Brezhoneg hag a guitas an Oise evit en em staliañ e Breizh. Unan eus e varzhonegoù a zo bet embannet en Al Liamm (dindan an anv Pitre-Laboused). E c’heriadur Galleg-Brezhoneg a zo bet kaset da veur a zen, ha da Guzul ar Brezhoneg. Ezel eo eus TermBret, Kreizenn termenadurezh Ofis ar Brezhoneg.\nMerc’h Benjamin Pitre – An Abuzet a zo brezhonegerez a-vihanik.\nAdtapet diwar « https://br.wikipedia.org/wiki/Dibar:MobileDiff/194225 »


Skol-veur Aberystwyth - Wikipedia\nDor degemer Skol-veur Aberystwyth\nCastle House e oa ar savadur kentañ bet war tachenn ar skol-veur. Savet eo bet diwar c’houlenn Sir Uvedale Price evit e wreg tro-dro 1795, gwerzhet meur a-wezh da c’houde hag astennet en un doujañ ouzh an doare orin betek ar bloavezhioù 1860. Abalamour da ziorren an treñ o tont a vMachynlleth e oa prest Aberystwyth da vezañ ur lec’h vakañsiñ. Prenet e oa bet Castle House evit dont da vezañ ul leti diouzh ar c'hiz, pompadus e 1864 gant an hini karget a ziorren an hent houarn. Siwazh dezhañ, goude bezañ dispignet 80 000 lur saoz e oa deuet da vezañ re vresk e gerzh. Ne oa skol-veur ebet e Kembre d’ar c’houlz-se. Hugh Owen a hente ar strivoù da sevel ur skol-veur e Kembre. Gant skoazell entanet ar chapelioù Protestant dizalc’h, e oa bet dastumet arc’hant diwar chakodoù tud maezioù Kembre, gant mengleuzierion hanternoz Kembre da gentañ. 5 000 lur saoz oa bet dastumet a-raok kreiz ar bloavezh 1865. Implijout a reas poellgor Hugh Owen an dro da brenañ savadur ar “Castle House” dre baeañ 10 000 lur saoz evitañ e miz Meurzh 1867. Goude bezañ dastumet muioc’h a arc’hant e teuas a-benn an emsavidi da zigeriñ “y Coleg Ger y Lli” (ar c’hampus dirak ar mor) e 1872. Istor ar c’hampus-se zo leun a draoùigoù laouen pe gris, evel an tan-gwall e 1885 a lazhas tud. Diorren a reas skol-veur kentañ Kembre e meur a gampus, hini Llanbadarn Fawr, hag hini Penglais e lec’h ma vez lod vrasañ ag ar c’hentelioù hag sez ar skol-veur ivez. Deuet eo “y Coleg Ger y Lli” ur lec’h goullo an darn vuiañ ag an amzer e lec’h ma vez roet dreist holl kentelioù nann-akademiek, evit an dud deuet, goude m’eo bet kuitaet ar lec’h gant an departamant kembraek e dibenn 2013.\nSkol-veur Aberystwyth taolennet e-tro 1870\nPlas ar c’hembraegAozañ\nDaoust ma vez buhez ar skol-veur e saozneg peurvuiañ, ur lod vad ag ar c’hentelioù a vez kinniget e kembraeg. Gallout a ra an holl daremprediñ e kembraeg gant ar melestradur (pe goulenn unan a vefe gouest da gomz). Betek 2014, bez e oa ar savadur Pantycelyn, ur lec’h kembraeg penn-da-benn e-lec’h ma oa abadennoù, ti-debriñ, kambreier e-lec’h ne veze klevet yezh ar vro nemetken. Ar fed m’eo bet serret hep bezañ kinniget un dra bar en e-lec’h a ziskouez pegen diseblant ouzh dazont ar yezh e c’hell bezañ pennoù-bras Kembre, siwazh. Bep bloaz e vez teir pe beder sonadeg veur (hag a-vremañ) e yezh ar vro aozet gant an UMCA e-barzh savadurioù ar skol veur, hag e chom yac’h a-walc’h stad ar yezh e-touez ar studerion dre m’eo Aberystwyth ker-greiz ar vro gembraek.\nYezhoù keltiek allAozañ\nSkol-Veur-Aberystwyth eo ar skol-veur nemeti e lec’h ma vez kinniget teir yezh keltiek. Neuze, abalamour d’an dra-se ha d’ar liammoù ERASMUS e c’heller daremprediñ gant tud gouest da gaozeal brezhoneg ha gant tud gouest d’ober gant un doare Iwerzhoneg.\nAdtapet diwar « https://br.wikipedia.org/w/index.php?title=Skol-veur_Aberystwyth&oldid=1822422 »\nDernière modification le 10 Gen 2019, à 19:01


Jean-Luc Mélenchon, ganet e Tanger (Maroko) d'an 19 a viz Eost 1951 en un tiegezh a orin spagnol dre e dud-kozh, zo ur politikour gall, bet senedour eus ar PS, bet sekretour-stad. Brudet eo bet e Breizh abalamour d'e enebiezh ruz ouzh Diwan hag ouzh ar brezhoneg.\nE dibenn 2008 ez eas kuit eus ar PS, evit mont da sevel ur strollad nevez, ar Parti de Gauche (strollad an tu-kleiz). A-raok dilennadegoù prezidant Bro-C'hall 2017 ez eo e-touez saverien La France insoumise. Bez eo prezidant strollad deputeed La France insoumise er Vodadeg vroadel c'hall.\n2 Buhez personel\n3 Buhez politikel\nUn anv a orin spagnolek eo. Dont a ra an anv Mélenchon eus Belinchón, anv ur gêrig vihan eus Proviñs Cuenca.\nKargidi dindan ar stad c'hall e oa e dud e Tanger. E dad, Georges Mélenchon, a oa resevour ar post hag e vamm a oa skolaerez; o-daou e oant ganet en Aljeria, un drevadenn c'hall neuze. E Tanger e oa ganet e 1951.\nMont a reas gant e vamm pa zispartias e dud : da Normandi da gentañ, da Jura (departamant) goude.\nBachelouriezh e 1969.\nDimezet eo bet ha bet ur verc'h.\nBevañ a ra e Pariz, gant Saïda Jawad,, un aktourez a orin marokan, kamaradez da Valérie Trierweiler, a zo bet serc'h da François Hollande.\nBuhez politikel[kemmañ | kemmañ ar vammenn]\nE Besançon e teuas da vout ezel eus an Organisation communiste internationaliste (trotskour lambertour) a-raok bout unan eus pennoù ar strollad er gêr-se. Emezeliñ a reas er Strollad Sokialour Gall e 1976.\nGantañ hag e vignoned eus l'Observatoire du Communautarisme hag ar "Grand Orient de France" e oa bet aozet ar c'hendiviz e Sened Bro-C'hall d'ar 24 a viz Du 2006 ma voe pedet Françoise Morvan da zistagañ ur brezegenn enep Karta Europat ar yezhoù, hag a-enep difennerien ar yezhoù evel Diwan.\nEr bloaz 2012 ez a war ar renk da geñver dilennadegoù Prezidant ar Republik, en anv ar Front de Gauche, ma tegouezh da bevare gant tost da 4 milion a vouezhioù (8,65% eus an dud enskrivet).\nD’an 22 a viz Eost 2014 e ro da c'houzout e ro e zilez eus e bost kenprezidant ar "Parti de Gauche".\nSkritell en Oriant, miz C'hwevrer 2022.\nDilennadeg: mont a ra da glask mouezioù evit mont da Gadoriad e Bro-C'hall e 2022.\nMadoù[kemmañ | kemmañ ar vammenn]\nE 2017 en doa diskleriet e vadoù a-raok an dilennadeg da brezidant:\nDaoust ma ne lavar ger a se e vefe frañmason hag ezel eus ar "Grand Orient de France",.\nKaozioù[kemmañ | kemmañ ar vammenn]\nGraet en deus "sklaved" eus Bonedoù Ruz 2013 e Breizh. Ur pennad kaoz zo bet gantañ er gelaouenn Bretons e miz C'hwevrer 2014.\nÀ la conquête du chaos, Éditions Denoël, 1991.\nRocard, le rendez-vous manqué, Éditions Denoël, 1994.\nLe Nouvel Âge du capitalisme (ouvrage collectif), Éditions L'Harmattan, 1998.\nPour la république sociale (ouvrage collectif), Éditions L'Harmattan, 2002.\nCauses républicaines, Éditions du Seuil, 2004 (adembannadur skridoù eus Le Monde, Marianne, Politis, La Nouvelle Revue socialiste, À Gauche, ha re all).\nEn quête de gauche, Éditions Balland, 2007.\nLaïcité : réplique au discours de Nicolas Sarkozy, chanoine de Latran, Éditions Bruno Leprince, 2008.\n↑ Meneget gant mediapart : https://blogs.mediapart.fr/vilmauve/blog/250317/jean-luc-melenchon-le-millionnaire-des-insoumis\nEnep ar brezhoneg\n(fr) Blog Jean-Luc Mélenchon\n(fr) E fichenn war lec'hienn ar Sened\n(fr) Lec'hienn ar Parti de gauche\n(fr) Db ar yezhoù rannvroel\n(fr) /Enep Karta ar yezhoù\nAdtapet diwar « https://br.wikipedia.org/w/index.php?title=Jean-Luc_Mélenchon&oldid=1985739 »\nKemmoù diwezhañ degaset d'ar bajenn-mañ d'an 11 Ebr 2022, da 07:53.


Kevredigezh Kembre-Breizh: Madison Tazu e Roazhon\nMadison Tazu e Roazhon\nMadison Tazu, studierez e Skol-Veur Aberystwyth, a zo bet o tremen un trimiziad e Skol-Veur Roazhon, dindan ar raktres Erasmus. Evit niverenn miz Ebrel 2013 eus Breizh-Llydaw e voe savet ganti ur pennad diwar-benn ar mizvezhioù bet kaset ganti en ur gêr vras ma ne ouie ket ar yezh implijetañ met ma oa mennet da gomz brezhoneg. Da'm soñj e c'hallfe plijout da dud ha n'int ket koumanantet d'ar gelaouenn lenn ar pennad-se hag amañ emañ eta.\nTri mizvezh e Breizh\nMadison e Kerdiz\nMa c'hentelioù galleg a oa kroget en eil miz ivez gant ur gelennerez eus ar c'hentañ, unan ha na implije nemet galleg en he c'hlas. Ar c'hentelioù-se a oa mat-tre ha leun a startijenn met evit an eil gwech em boa kollet ur gelennerez d'an ospital. Eno e oa ar paour kaezh plac'h e-pad div sizhun, ha goude bezañ klañv ma-unan ivez ne oan ket deuet a-benn da gaout kalz a gentelioù galleg. N'ouzon ket ha sourset on, ha tonket da viken da chom hep deskin galleg, met betek henn ne'm eus ket graet!\nMadison dirak ar Westport e Roazhon\nGant reuz e oa kroget ma frantad e Breizh ha gant reuz c’hoazh e oa echuet. Ar sul e oa an deiz ma ranken nijal en-dro da Gembre. Goude ober ma malizenn ha leuniañ ma sac’h e oan aet d’ar Republik, gant ur vignonez din, gant an tren-buzhug. Na stafuilhiet e oan o tont da c'houzout ne oa karr-boutin ebet da sul evit mont d'an aerporzh! Ma'm bije c’hwitet ma c'harr-nij e vije bet ken ker dont en-dro gant unan all ma vije bet gwell din tremen an Nedeleg e Breizh.\nDiv sizhunvezh zo e oan deuet en-dro eus Breizh da Gembre, ha gant an nozvezhioù labour dibaouez, hag en abeg d’ar skuizhder hag ar yec'hed fall a vez degaset ganto, ne'm eus ket bet kalz a dro da brederiañ war ma buhez e Breizh. Dre ma’m eus amzer bremañ, avat, ha p’emañ prederiek ma imor, e kontin deoc'h un nebeud traoù eus an amzer bet tremenet ganin du-hont, ha peseurt sonjoù eus ho pro gaer a chom em fenn.\nMarteze ne oan ket gwall fur pa oan o prientiñ evit mont da Vreizh; gouzout a raen e vefe ar galleg ar yezh a vefe komzet ar muiañ eno, met daoust da se ez eo ar brezhoneg a oa chomet em fenn, pa oa peurzeskiñ ar yezh-se a oa pennañ pal ma beaj! Klasket em boa ober ur sizhunvezh staj war ar galleg en Aberystwyth a-raok mont da dir hon c’hendirvi tramor, met siwazh e oa savet meur a gudenn - ne oa ket studierien a-walc’h hag ur gwallzarvoud en doa lakaet ar gelennerez en ospital - ha nullet e oa bet ar staj, ha ret e oa din mont da Vreizh hep gouzout netra muioc'h eget 'ça va?' 'bonjour' ha 'pain au chocolat'. Pa sellan en-dro eo anat din, adal ar penn kentañ, ne oa ket ma flanedenn kaout tro da studiañ galleg.\nAr veaj a oa aes-kenañ, evit gwir. Ne oa kudenn ebet gant ar c'harr-nij, na gant ar c'harr-boutin na gant an tren-buzhug. Ur skoilh diaes a oa e penn ar veaj avat. Degouezhet e oan e Keryann, met neuze e oan en em gavet peurgollet abalamour d’ar c’hemennadurioù fall a oa bet roet din gant ur sekretourez a oa bet kemmesket ganti etre an tu kleiz hag an tu dehoù. Soñj am eus em boa kerzhet ha kerzhet ha goulennet an hent ouzh meur a zen. Den ne ouie mat evelato ha bep tro e vezen kaset war un hent fall all. Marteze ne vijen ket bet gwall strafuilhiet pa ne vijen ket bet o tougen ur valizenn 20kg en un dorn, hag ur sac’had all, 15kg, war ma c'hein. Goude teir eurvezh e santen evel ma'm bije graet un hentad soudarded. Poan am boa e pep lec'h! A-benn ar fin em boa goulennet ouzh unan all c’hoazh, hag evel pa vefe un nerzh kuzh oc'h ober war ma zro e oa brezhoneger hemañ ha gouzout a ouie an hent! N’eus ket ezhomm da lavaret em boa kousket evel ur babig en noz-se.\nAn div sizhunvezh kentañ a oa ar re ziaesañ, hep mar ebet. Aozet e oa bet kalz a draoù evit ar studierien ERASMUS ha ret eo din meuliñ Skol-Veur Roazhon evit-se. Graet e vez war dro ar studierien mat-tre, da lâret eo, war-dro ar re a oar galleg. Bemdez e oa bet aozet emvodoù ha banneoù met kement tra a oa a oa bet prientet e galleg, evel-just, rak er Frañs e oan! Siwazh ne'm boa ket talet ouzh an diaesterioù en doare gwellañ, hag e-lec'h tennañ mad eus ma zro da anavezout an dud em lojeiz e oan en em serret warnon ma-unan. Kement a vezh am boa pa ne ouien ket galleg ken ne gomzen gant den ebet em lojeiz e-pad an div sizhun gentañ. Ma diouiziegezh eus ar galleg a oa evel ur sekred lous na felle ket din e vefe diskuilhet da’r re all, un dra da guzhat rak ma c'henlojerien. Gortoz a raen gallout kregiñ gant ur staj galleg a-raok ma krogfe an trimiziad war brezhoneg ha pa oan deuet da c'houzout ne vefe ket staj galleg ebet a-raok miz Here e oan dipitet-tre. Gouzout a raen ne vefen ket dedennet a-walc'h da labourat war ma galleg ur wech kroget ar c'henteliou brezhoneg, rak studiañ brezhoneg. goude holl, a oa ma fal.\nPoan ha strafuilh an div sizhunvezh kentañ a chomo ganin da viken sur a-walc'h. Darbet e oa bet din mont sot. Ur pennad nevez a’n em zigoras din pa oa kroget ar skol-veur, koulskoude. Ne c'hallan ket displegañ deoc’h pegen brav e oa bezañ er gentel vrezhoneg kentañ hag adkavout n’eo ket hepken ma zeod, met ivez ma sonjoù ha zoken ma fenn! Klevout brezhoneg flour ar c'helenner a oa ken plijus evel pa vijen o tañva lommoù kentañ ur banne dour fresk goude div sizhunvezh sec'hed.\nMont da Vreizh ne oa ket un choaz skañv. Prederiet em boa kalz en a-raok diwar-benn an amzer a dremenfen eno, hag aet e oan di gant raktresoù. An dra bouezusañ din a oa mont war-raok gant ma brezhoneg ha chom hep plegañ d'am digalonegezh dre ma santen digenvez; un dra ha na oan ket deuet a-benn d'ober en Aberystwyth.\nA-benn an eil sizhun e oan kalonek a-walc'h da ginnig mont da bakañ ur banne kafe gant studierien all ha daoust din bezañ un tammig nervus en ur c'houlenn e oa, erfin, ur mennozh mat. Degemeret mat e oa bet ma c’hinnig.\nEn eil miz ez ae an traoù war-raok ha tro a-walc'h am boa da vont da festoù-noz, d'ar Genstrivadeg Kunujenniñ ha da nozvezhioù mezv er Westport hag e Ty Anna gant darn eus ma c’henstudierien. Ne oa ket peurvat an traoù a-hed ar wech koulskoude. Soñj am eus eus bezañ dipitet-tre un nozvezh pa'm boa kinniget da veur a zen war ‘Dremmlevr' mont da evañ ur banne; respont ebet ne’m boa bet ken an deiz war-lerc'h! Diaes e c'hall bezañ chom entanet pa vez ret d’an den ober strivoù e-unan atav. Komprenet em boa avat o deus an holl dud o aferioù hag o falioù o-unan hag ivez ne'm boa-me nemet 3 miz da dennañ gounid eus un endro vrezhonek p’o doa an holl studierien all bloavezhioù d’ober ar memes tra. Disheñvel e oa hon falioù. Klasket em boa mont da emvodoù sizhuniek, evel hini a vez dalc'het e Ty Mamai gant brezhonegerien virvidik, hag ar predoù a vez aozet bep sizhun ma c’hall an dud debriñ merenn ha komz brezhoneg gant ur c'helenner eus ar skol-veur. Dre an emvodoù-se em boa gwelet pet a dud a oar brezhoneg e Roazhon ouzhpenn ar studierien - ur bern!\nTraoù zo am boa kavet diaes-tre er c'hentelioù e Roazhon. Implij ar galleg a oa an dra ziaesañ ha kollet am boa meur a dra dalvoudus abalamour da se. An dra washañ a oa ar frazennoù galleg a veze ret din treiñ e brezhoneg; pebezh afer! Ma doare d'ober se a oa treiñ galleg-saozneg, saozneg-kembraeg, kembraeg-brezhoneg.Da nebeutañ e c'hallan lâret ec’h anavezan mat al lec’hienn ‘Treiñ Google’ bremañ… Ma geriadur galleg-kembraeg a’m skoazelle da resisaat traoù zo, rak fall e troe ‘Treiñ Google’ alies. Evel ma c'hellit soñjal, n’eo ket buan ez aen war-raok. Spontus c’hoazh a oa erruout en un arnodenn yezhadur, nervus-kenañ, ha kavout an holl c’houlennoù e galleg. Fallañ ibil er c’harr a wigour da gentañ, neuze ned in ket da glemm pelloc’h!\nMa zroiad e Roazhon en deus diskouezet din ez eus koulz techoù fall ha perzhioù mat en holl skolioù-meur; unan eus an traoù gwellañ e Roazhon e oa an eurvezhioù kelenn niverus. Dipitet a-walc'h on bet gant ar pezh a vez kinniget evit ar yezhoù en Aberystwyth, nemet 6 pe 7 eurvezh bep sizhun hag evit ur priz ker a-walc'h, £3,400. E Breizh e vez kinniget div wech an niver-se hag an aotregezh a goust nebeutoc'h eget ur c'hard eus ar priz a vez paeet e Kembre. Spi am eus e kompreno ar skoliou-meur e Breizh-Veur un deiz ne vez ket desket ur yezh gant ken nebeud eurvezhiou pa ne glever nemet ur yezh all er-maez eus ar c’hentelioù. E Roazhon ez eus un endro c’hallek hag en Aberystwyth unan saoznek. Ret eo ober strivoù evit krouiñ un endro er yezh keltiek en eil lec’h hag egile.\nGouel Yaouank (1) - luc'hskeudenn Mabon Llŷr http://blog.mabonllyr.com/yaouank-2012/\nUnan eus an eñvorennoù gwellañ eus ma frantad e Roazhon eo ar fest sonerezh Yaouank e miz Du, aozet ma oa gant ur brezhoneger hegarat ha speredek hag a brizie a-walc’h strivoù ar re estren da zeskiñ brezhoneg ma roas deomp bilhedou digoust! Brav e oa bezañ ur boud eksotek evit ur wech! Ha lâret a ran 'deomp' rak tud all eus an estrenvro a oa er c'hlasoù brezhoneg ganin: ur plac'h eus Rusia hag ar paotr eus ar Stadoù-Unanet a zeue brav ar brezhoneg ganto. Ur c'houplad e oant ouzhpenn. Moarvat e vo komzet meur a yezh gant o bugale mar bez ganet bugale dezho. Yaouank a zalc'h sonadegoù, festoù-noz ha traoù all gant sonerien hag a gan e brezhoneg. Nag a blijadur am boa bet o vont d'an nozvezhioù-se hag o welet ar memes tud o komz brezhoneg. Kevredigezh ar vrezhonegerien e oa deuet war-wel din en nozvezhioù-se.\nGouel Yaouank (2) - luc'hskeudenn Mabon Llŷr http://blog.mabonllyr.com/yaouank-2012/\nDre c'hras Doue e oan deuet a-benn da vont e darempred gant ur vignonez all gant ur c'harr-tan, ur plac'h eus ar c'hentañ hag a oa bet pinvidkaet ma amzer e Breizh ganti, ha kaset e oamp di e koulz hag e kentel. Ar reuz a oa deuet da vezañ ar chañs vat, rak evel-se em boa tremenet ma eurvezhioù diwezhañ e Breizh gant div vignonez e-lec'h gant unan nemetken.\nUr blijadur vras a oa gortoz ar c'harr-nij ganto, ha ne vo ket disoñjet buan hor pred diwezhañ asambles rak kig kangarou a oa war roll ar meuzioù ha ni hon-zeir hor boa debret ar c’hig-se evit ar wech kentañ. Mat eo oa. Pebezh doare dic’hortoz da echuiñ ma zrimiziad e Breizh! Troioù fall ha troioù kaer am boa bet ha kalz skiant-prenet da heul. Biken ne zisoñjin kalonoù brokus ar Vretoned ha gant plijadur e c'hortozan an dro da zistreiñ. Breizh da viken!\nAr Skol-Veur Gozh, Aberystwyth, m'emañ Madison o studiañ e Kembre


Pajenn:Morvan - Buez ar Zent, 1894.djvu/677 - Wikimammenn\nPajenn:Morvan - Buez ar Zent, 1894.djvu/677\nkaout drouk outho ? Setu ama dija ann dekved blavez ha tri-ugent abaoue m’int kouezet enn eur stad reuzeudik meurbed. » Kerkent ann Aotrou Doue a respountaz e pardounje da Jerusalem hag e vije savet he di eno a nevez. Enn histor Job e lennomp ive ar c’homzou-ma, lavaret gant Eliu : « — Mar komz eunn eal evit ann den keaz, Doue en devezo truez outhan hag a lakai fin d’he boaniou. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/677&oldid=137910 »


Kartenn eus ar c'hreñvlec'hioù roman war aodoù Enez Vreizh ha Galia\nAr ger latin līmes (liester līmitēs) zo ur ger roet gant an istorourien d'an difennoù savet a-hed bevennoù an Impalaeriezh roman. Meur a ster a c'hall bezañ gant ar ger :\nharz, bevenn, e stumm ur voger, evel ma oa Moger Vras Sina\nhent, n'eus forzh pehini e vefe, da lavaret eo an hent etrezek broioù nevez-aloubet (pe da aloubiñ), evel al Limes germanicus, a-hed ar stêr Lippe.\nEvit an dachenn vilourel e oa bet kroget da implij ar ger adal an IIIe kantved goude Jezuz-Krist evit ober anv eus un distrig milourel renet gant un dux limitis.\nLimes hiziv-an-deiz a vez implijet evit ober anv eus harzoù-kreñv Henroma ha bevennoù proviñsoù an Impalaeriezh roman. En gwirionez biken ne voe implijet ar ger Limes gant ar Romaned gant ar ster-se evit komz eus an harzoù, pe e vijent reoù kreñvaet pe get.\nEvit lod eus an istorourien arbennikaet, al limes a oa anvet Munimentum Traiani en gwirionez, mogerioù difenn Trajan, hervez un arroudenn gant Ammianus Marcellinus a embanne e oa bet adimplijet ar mogerioù-kreñv-se e-pad ren an impalaer Juluan II e 360 GJK.\n↑ Tacitus, Annales, levrenn I, rannbennad 11\nAdtapet diwar « https://br.wikipedia.org/w/index.php?title=Limes&oldid=1796843 »\nKemmoù diwezhañ degaset d'ar bajenn-mañ d'an 6 Mez 2018, da 17:12.


Auteur\tGwenole Le Dors\nAn 3 sorserez\nGwenole Le Dors, Auteur\t|\nE koad teñval ar skeudoù e vev teir sorserez, Grignousig, Louedig ha Krasennig, en ur c'hastell maen kozh gant o mevel Kraptor. Met sach-blev zo etre an teir sorserez pa n'eus c'hoant unan ober un dro-hud.\nDans Rouzig (143, Gwengolo 2013)\nMare ar vakañsoù bras eo an hañv. Amzer o deus ar vugale evit ebatal ha diskuizhañ. Met goude eo dav distreiñ d'ar gêr evit mont d'ar skol.\nDans Rouzig (109, Gwengolo 2010)\nDizoleiñ an eskern.\nAn euzvil e seizh lost\nGéorgia Burel-Padin, Auteur\t; Gwenole Le Dors, Illustrateur\t|\nDans Rouzig (186, Mae 2017)\nE kêriadenn vihan al logod ez eus tri bugel o chom. Plijout a ra dezho c'hoari e-barzh o lochenn er c'hoad e-kichen. Met hiziv ez eo ankeniet Hugo, soñjal a ra dezhañ bezañ klevet un euzvil seizh lost dezhañ. C'hoant en deus Fañch distreiñ d'ar [...]\nAn houad a vanke dezhañ ur poull\nDans Rouzig (163, Mezheven 2015)\nUn houad nevez degouezet en ti feurm zo o klask war lec'h ur poull dour.\nAn ti kevrinus\nDans Rouzig (150, Ebrel 2014)\nMont a ra Ronan ha Milio da besketañ e kichen un ti kozh dilezet hag e teu ar c'hoant dezho teurel ur sell en diabarzh...\nDans Rouzig (111, Du 2010)\nDizoleiñ an tourioù-tan.\nDizoleiñ an trenioù.\nDans Rouzig (151, Mae 2014)\nEjipsianed an Henamzer eo o defe fardet ar bara kentañ, un tamm dre zegouezh. Ar baraer eo a fard hag a werzh ar bara. Bep mintin e vesk ar bleud, an dour hag an holen er mesker... Istor ar bara ha da heul rekipe ar bara e-giz er gêr.\nDans Rouzig (141, Even 2013)\nDeuet eo mare al liorzh leun a vleunioù.\nDans Rouzig (123, Du 2011)\nTud kalonek eo ar bomperien. Mont a reont da sikour an dud lakaet diaes.\nAr chase er Ragistor\nDans Rouzig (137, C'hwevrer 2013)\nDirak kev meuriad Kro-Magnon emañ Tampa hag Orpou o vouzhañ. C'hoant o dije bet da vont da chaseal gant ar wazed met n'int ket bet degemeret war zigarez int re vihan.\nDans Rouzig (134, Du 2012)\nIstor ar gouelioù e kêr adalek ar grennamzer.\nDans Rouzig (139, Ebrel 2013)\nA-hed an istor eo bet ar marc'h keneil mab-den. Implijet eo bet evit kas-degas sammoù pounner, evit al labourioù er parkeier, evit an emgannoù hag evit an dudi bremañ.\nDans Rouzig (116, Ebrel 2011)\nDizoleiñ buhez ar raned.


emvuhezskrid ? | ur blog eo …\nPublié le 24/10/2015 par Yann-Ber\nRiad Sattouf, l’Arabe du futur, une jeunesse au Moyen Orient (1978-1984), Allary Éditions 2014\nWar gein ar golo :\nCe livre raconte l’histoire vraie d’un enfant blond et de sa famille dans la Lybie de Kadhafi et la Syrie d’Hafez Al-Assad.\nAr vandenn dreset-se a hañval bezañ kinniget evel un emvuhezskrid.\nGwir e vefe ar pezh a zo danevellet, ar wirionez, ar werc’helezh marteze ?\nPenaos e c’hallfe un oberenn bezañ an darvoudoù a veneg ? N’ eo nemet un oberenn, ken pell hag an oberennoù-all diouzh gwerc’helezh an traoù hag an darvoudoù.\nEn oberenn-se e kaver stlenn a-zivout darvoudoù tremenet a zo bet dastumet gant an aozer kalz war-lerc’h an darvoudoù, mesket gant eñvorennoù ur bugel re yaouank evit emellout en darvoudoù pe evit o meizañ, hag eñvorennoù tud all o doa buhezet an hevelep darvoudoù gantañ, danzeet gant ar pezh a zo bet buhezet abaoe gant an aozer, gant ar stuzegezh tapet gantañ da c’houde ar prantad danevellet, sturiet gant e drivliadoù a-vremañ.\nUn desteriañ eo, un derc’hennañ forzh penaos.\nLiketenn an embanner zo arwerzhouriezh eeun : istor gwirion, bugel blev melen, Libia Kadhafi, Siria Hafez Al-Assad, kement bommoù mat da dizhout un nevid ledan, o sellout diouzh tu titloù bras ar muiañ gwerzet ha ledet gant ar wask.\nAl levr zo da lenn evel forzh peseurt handerc’had all, un handerc’had a gemer harp war eñvorennoù un den a gont un istor a-vremañ evit tud a-vremañ.\nHekleviñ a ra d’ un dra a zo steuziet tu-bennak en tremened ha na vo mui anezhañ morse. N’ eo ket displijus da lenn.\nKen faltaziek ha Le cheval d’orgueil gant Pierre Jakez Elias eo, a zo bet kinniget evel ken gwirion all. Dizoleiñ a reer e seurt levrioù ar pezh a c’houlenn ar vouc’hizion vihan gall d’ o zremened : gwrizioù faltaziet, un diaz poblañsel n’o deus ket mui dre berzh o destuziadur.\nKavout a reer e-barzh un hiraezh d’ ur bed a zo tec’het kuit, un deneridigezh ouzh ar bed-se war un dro gant ar blijadur a vezañ un den stuziet, er stuzegezh kornogat-se a gred bezañ ar Sevenadur. Argaset eo evit gwir an tremened e kement ma c’hallfe ober kudenn er bed a-vremañ. N’eo ket hepken dre e bellaat war-bouez un tremened mojennekaet hogen dre e lec’hiañ en ur stuzegezh all, Breizh ar ploue pe broioù arab krennamzerel. Troc’het eo istor an aozer hag en em livañ a ra un istor nevez ma ‘z eo argaset an troc’h.\nGwengelek eo ar bed deskrivet, an tudennoù. N’eo ket glanded tudenn ar bugel en amzer derc’henet en istor a welan, hogen ar glanded gwisket gant un Europad a-vremañ dirak ur gevredigezh arall. A-us d’ ar c’hrogad emañ an aozer. Padal, pezh a zibab an aozer diskouez n’ eo ket dinoaz. Emouez eo ouzh stad ar bed ha gouzout a ra e vo eus al lennerion.\nN’eo ket ur blog, n’eo ket ur c’harned prevez savet a zeiz da zeiz.\nDiaes eo d’un den na vezañ un tourist estren en e dremened.\nAr gudenn zo neuze lakaat al labour ret da anavezout gwelloc’h an tremened-se, da bellaat diouzh un trivli diwar-c’horre, d’ en em lec’hiañ en istor an denelezh, da adkavout ar bugel n’ eus ket mui anezhañ.\nAr bugel zo bepred ennon a glever a-wechoù. Ur bugel zo bepred ennomp hogen n’ eo ket mui an hini a zo bet. Didalvoud eo klask gwrizioù, pe zigarezioù d’ar pezh ez omp. Un den e-touez an denion omp. Atebek omp war an denelezh. Ensammañ e istor zo ensammañ e zislavaroù ha n’eo ket livañ ur vojenn a vo plantet ennañ klichedoù ar stuzegezh ren.\nUr bern tud a denn da lakaat atebegezh an oberoù vil war dud all. Feuket eo o glanded gant oberoù divalav ar re-all. Pep hini zo gantañ oberoù vil avat. Na skrijus eo an eñvor a-wechoù. Kriz omp ha n’eo ket ar re all.\nAon ‘m eus e vefe kar eztaol an aozer ouzh ar vojennouriezh yaelaus a ren e Breizh.\nArvar zo war ar bed, bepred, hag e-lec’h kregiñ gant sevel ur bed pinvidik ha digor, an dud a sav en-dro dezho un handerc’hañ d’ emwareziñ diouzh ar bed.\nBevañ a reont en un aezhenn flour keit ma kouezh endro dezho an denelezh en e boull.\nCe contenu a été publié dans abadennoù par Yann-Ber, et marqué avec levrioù. Mettez-le en favori avec son permalien.


Wikipedia:Kendivizoù reolata/Rummadoù el liester - Wikipedia\nWikipedia:Kendivizoù reolata/Rummadoù el liester\n< Wikipedia:Kendivizoù reolata\nAr rummadoù a vez lakaet el liester war ar wikipedia brezhonek\n6 (86%) 0 (0%) 1 (14%) Diviz kemeret d'ar muiañ niver\nPal ar bajenn-mañ a zo sevel divizoù a-stroll evit kendoniañ implij ar rummadoù war ar wikipedia brezhoneg. Sellit ouzh ar bajenn kaozeal evit gouzout muioc'h war an divizoù war ober, lenn ali ar wikipedourien all ha reiñ ho hini.\nSetu ar reolenn a gaver evit ar mare war ar bajenn kuzulioù war ar rummadiñ, hag a ginnigan lakaat da bennaenn ofisiel ar wikipedia brezhonek:\nLakaet e vez ar rummadoù el liester war ar wikipedia brezhonek : rummad:strolladoù sonerezh rock, rummad:amprevaned ha ket rummad:strollad rock, rummad:amprevan da skouer\nNe dalv ket ar reolenn-mañ evel-just pa reer dave d'un dra resis, d'un hollad, d'ur mennozh difetis, h.a. : rummad:Eil Brezel-bed, rummad:sokialouriezh, h.a.\nAr rummadoù a vo lakaet el liester:\nBenoni 22 C'hwe 2007 da 20:39 (UTC)\nNeal (Kaozeal) 23 C'hwe 2007 da 10:37 (UTC)\nPaotr 23 C'hwe 2007 da 11:49 (UTC)\n--Kadwalan 23 C'hwe 2007 da 14:39 (UTC)\nLuzmael 28 C'hwe 2007 da 13:38 (UTC)\n--Fulup 4 Meu 2007 da 22:20 (UTC)\nAr rummadoù a vo lakaet en unander:\nNeptu/Krouer(ez) pep rummad a zo dieub da envel anezhañ evel ma fell dezhañ/dezhi:\nPolitikour gall, politikourien c'hall: unan anezho zo aesoc'h eget egile. Ha piv a ray al labour? ar re a vot pe ar re a grou ar pennadoù? Shelley Konk 26 C'hwe 2007 da 14:32 (UTC)\nNa gemer ket perzh er vot/Alioù all:\nBianchi-Bihan 23 C'hwe 2007 da 06:56 (UTC)\nKaout a ra din, pa adlennan ar pezh a ginniger dimp votiñ, ez eus enebiezh, un tamm bennak, etre un dra resis hag ur mennozh difetis. Din-me eo resis ha fetis, ken ez int, ar sokialouriezhoù sinaat pe korean a welomp o vont en-dro, evel m'eo ivez ar relijionoù. Koulskoude n'on ket enep ober gant "relijion" pe "sokialouriezh" evel rummadoù, ne vern pehini vo mat din. Met c'hoant am boa da ziskouez n'eo ket ken anat ober an disparti etre resis en un tu, ha difetis en tu all. Ha se zo kaoz ne gemerin ket perzh er gaoz.Kergidu 26 C'hwe 2007 da 11:43 (UTC)\nLakaomp e vije tu da gaout ur rummad Rummad:Stadoù sokialour, el liester, hag ur Rummad: sokialouriezh, ennañ pennadoù evel marksouriezh, komunouriezh, hag all. Mod all, moarvat ez eus tu skridaozañ gwelloc'h ar bennaenn, da ginnigoù pleustrek a vo degemeret mat...Benoni 26 C'hwe 2007 da 13:23 (UTC) TU DA GAOUT Shelley Konk 26 C'hwe 2007 da 14:32 (UTC)\nAdtapet diwar « https://br.wikipedia.org/w/index.php?title=Wikipedia:Kendivizoù_reolata/Rummadoù_el_liester&oldid=656746 »\nKemmoù diwezhañ degaset d'ar bajenn-mañ d'an 24 C'hwe 2010, da 10:02.


Pajenn:Le Clerc - Ma beaj Londrez, 1910.djvu/71 - Wikimammenn\nPajenn:Le Clerc - Ma beaj Londrez, 1910.djvu/71\nker d’ar Zôzon sevel ha delc’hen en o zav eur bern uzino.\nBraoc’h ê bevan en tier bihan ru a gomzan anê evit en tier uhel a gaver en kêrio Frans ha dreist-oll en kêrio an Amerik. Bet on ebarz unan anê, e Cardiff, hag em eus kavet ennan pep tra ’n e lec’h ha pep tra mistr ha koant. Eur c’hao dindan ; eur vinz vihan da zevel en ti ; eur vannel\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/71&oldid=109522 »


Diforc'hioù etre adstummoù "Amprevanoniezh" - Wikipedia\nDiforc'hioù etre adstummoù "Amprevanoniezh"\nStumm eus an 5 Mez 2009 da 17:00\n502 okted ouzhpennet , 11 vloaz zo\nStumm eus an 5 Mez 2009 da 16:40 (kemmañ)\n(→Istor an amprevanoniezh)\nStumm eus an 5 Mez 2009 da 17:00 (kemmañ) (dizober)\n*[[Aptered]], diaskell (sk. [[Laou]])\nE 1736 ec'h embann [[Réaumur]] (1683-1757) ''Mémoires pour servir à l'histoire des insectes'' hag a vo a bouez bras en amprevanoniezh.\n\nAdtapet diwar « https://br.wikipedia.org/wiki/Dibar:MobileDiff/505070 »


Ur chapel zo ur seurt iliz vihan, ouzhpenn an iliz-parrez, ma c'haller lavarout an oferenn. E Breizh e kaver kalz chapelioù war ar maez dre ma veze rannet ar parrezioù e trevioù alies.\nDarn eus ar chapelioù a gaver er skolioù, en ospitalioù. Gwechall e veze unan e pep kastell.\nChapel Santez Berc'hed, Ar Yeuc'h, Kerne-Izel\nChapel Itron-Varia ar Sklaerder (Perroz-Gireg)\nChapel Sant-Mikael e Karnag, e Breizh, savet war ur grugell.\nCapel Gellimanwydd, e Rhydaman, e Kembre.\nChapel en Aachen, en Alamagn\n2 War ar maez\n3 En un iliz\n4 En ur c'hastell\n5 Er skolioù kristen\n6 Kumunioù Breizh\n7 E Kembre\n11.1 Chapelioù Breizh\n11.2 Chapelioù all\nDont a ra eus ar ger latin capella, diwar cappa, "mantell". Kaoz a vefe, a-hervez, eus mantell Sant Varzhin (316 - 397).\nWar ar maezAozañ\nHiziv eo perc'hennet ar chapelioù gant ar c'humunioù dreist-holl, evel an ilizoù-parrez, en abeg da lezenn 1905 he deus tennet digant an Iliz katolik hec'h holl madoù, evel ar presbitalioù, ar skolioù, ha kement 'zo. A-wechoù ez int perc'hentiezh tud prevez (manerioù, kestell) pe an eskoptioù evit ar savadurioù bet savet goude 1905.\nForzh piv a vefe perc'henn warno ez eo ar person, anvet gant e eskob, an hini eo en deus ar gwir da implij ar chapel pe an iliz-parrez, keit ha ma vez lidet ingal en o diabarzh. Ma ne vez mui a lidoù ingal e c'hell ar prefed goulenn digant an eskob ma vefe disakret.\nC'hoarvezout a ra muioc'h mui d'ar chapelioù bezañ implijet evel salioù da werzhañ pezhioù-arz (sant Sebastian Lanniliz), da aozañ sonadegoù (Langristin Plougastell), ha zoken da werzhañ traoù evit an douristed (e bro-Leon emañ evel-se pergen er chapelioù evit an Anaon er c'hlozioù-iliz) pe mirdioù (Sant Jozef Lesneven). Lod anezho, e manerioù pe e skolioù 'zo da skouer, a vez implijet evel salioù-levraouegiñ.\nKalz chapelioù a zo bet serret gant ar skolioù bet stadelaet ha gant ar skolioù katolik dindan gevrat gant ar Stad, pe gwerzhet da dud prevez (Chapel ar Gabusined e Landerne a zo mirdi prevez tiegezh Edouard Leclerc e Landerne).\nLod a vez lakaet e gwerzh gant ar c'humunioù dre ma n'he deus ket mui ezhomm an Iliz anezho ha dre ma koustont ker da zerc'hel e stad vat (ar Galon Sakr e Pont-n-Abad).\nA feur ma koazh ar relijion gatolik er vro ez a war vihanaat ar pardonioù a vez lidet er chapelioù war ar maez. A-wechoù ne vez mui a bardon rik met hepmuiken ur gouel laikaet mui-ouzh-mui, evel Pardon Duod. Diaesoc'h-diaesañ eo kavout ur chapel digor war ar maez ha zoken da gavout un alc'hwez en ti tostañ d'he gweladenniñ.\nGoude an eil brezel-bed oa bet ganet un emsav kreñv a-walc'h da saveteiñ chapelioù 'zo : Breiz Santel. Abaoe e kendalc'h ar gengevredigezh-se gant he roud daoust d'an diaesterioù. Servijoù an douristelezh a ra stad eus ar chapelioù en o bruderezh rak brudet-kaer eo Breizh evit he chapelioù.\nEn un ilizAozañ\nUr chapel zo ivez ur rann eus an iliz gant un aoter. En ilizoù bras, iliz-kador pe iliz-chabistr, e vez alies meur a chapel, ha meur a aoter evit reiñ tu da beb beleg stag ouzh an iliz da lavarout "e" oferenn hag ivez da seveniñ lidoù disheñvel diouzh ar re a vez graet ouzh an aoter vras (e chapel ar Werc'hez Vari da skouer pe e chapel an Anaon, e-lec'h ma veze dibunet ar servijoù evit ar re varv a-wechoù).\nEn ur c'hastellAozañ\nE kestell zo e oa bet savet ur chapel ivez.\nEr skolioù kristenAozañ\nE pep kouent, e pep kloerdi, ez eus ur chapel. Brudet eo hini ar C'hreiskêr, e Kastell-Paol. Er skolioù prevez kristen ne vezont ket implijet kement-se, pa vez anezho c'hoazh.\nEn anv meur a gumun e Breizh e kaver an anv chapel.\nCapel eo an anv kembraek, a gaver el lec'hanvadurezh.\nIn the Chapel in the Moonlight, bet lakaet e galleg ivez.\n(cy) Owen, D. Huw Capeli Cymru (Talybont: Y Lolfa, 2005)\nChapel Itron Varia ar Feunteun Wenn, e Plougastell.\nChapel Itron-Varia ar C'hreiz-kêr, e Kastell-Paol.\nChapel Itron Varia ar Sklaerded (Plonevez-Porzhe)\nChapel Kervaria an Iskuit. Ar chapel hag ar c'halvar.\nPardon, e chapel Sant Fiakr Ar Faoued, gant Henri Alphonse Barnoin.\nChapel e-barzh ar palez Dagstuhl, e Saarland (Alamagn).\nChapel e Vesoul (Bro-C'hall)\nChapel Sant Dimitrios war an aod en Olympiaki Akti, Gres\nAr chapel vihan, e Gwernenez.\nChapel prennet, aozet gant Pontormo e-barzh an iliz Santa Felicita, e Firenze (Italia).\nAr chapel veur en iliz-veur Tarragona (Katalonia).\nAdtapet diwar « https://br.wikipedia.org/w/index.php?title=Chapel&oldid=1988406 »\nKemm diwezhañ d'an 25 Ebr 2022 da 09:17\nKemmoù diwezhañ degaset d'ar bajenn-mañ d'an 25 Ebr 2022, da 09:17.


Pajenn:Perrot - Bue ar Zent.djvu/424 - Wikimammenn\nPajenn:Perrot - Bue ar Zent.djvu/424\nhostiou santel faverney\nWar an ôter eman Doue\nWar an ôter, evel ma lavar d’imp ar Skritur-Zakr, eman Doue.\nD’ar Yaou Gamblid, a greiz koan, Jezuz a walc’has treid e ziskibien hag a ’n em lakas adarre ouz tol, hag evel ma tebrent c’hoaz, e kemeras bara, e vinnigas anezan, ha goude trugarekât, hen rannas hag hen roas d’e ziskibien, en eur lavaret : « Kemeret ha debret ; an dra-man eo ma c’horf roët evidoc’h ; gret kement-man, en memor ac’hanon. »\nHag o vezan kemeret ar c’halur, e trugarekaas hag e roas anezan d’e ziskibien, en eur lavaret : « Evet anezan holl, ma gwad eo, gwad an emgleo neve, a zo skuilhet evit eleiz, da lemel o fec’hejou digante ; ken alïes gwech mac’h evfet anezan, gret-han en memor ac’hanon. »\nWar an ôter, evel ma lavar d’imp an Iliz, evel ma kredas ar zent, hag ar zentezed a zo er baradoz, evel ma kred ar gristenien diniver a vev dre ar bed, war an ôter eman Doue, ken gwir ha ma oa war blouz kraou Bethleem e wele kentan, ken gwir ha ma oa war goad kroaz Mene-Kalvar e wele divezan.\nKredi a ran kement-se, Credo Domine ; spered an den a zo ken berr, galloud Doue a zo ken bras ; kredi a ran, mes kresket c’hoaz ma fe, o ma Doue ! Sed, adjuva incredulitatem meam.\nDe ar Yaou-Bask, daou-ugent devez goude m’oa savet eus a varo da veo, Hon Zalver Jezuz-Krist a bignas en nenv ; dek devez goude, ar Spered-Santel a ziskennas war an Ebestel, dindan furm teodou tân.\nAn tân a sklêra, an tân a c’hlanna, an tân a domma ! Ar Spered-Santel a sklera hon sperejou, a c’hlanna hon eneou, a domma hon c’halonou. Ar Spered-Santel eo Doue ar sklerijen, Doue ar c’hlanded, Doue an nerz.\nI. — Ar Spered-Santel eo Doue ar sklerijen, a oar, en eun netra, lakat ar gwirioneziou kaletan ’barz ar sperejou ar muian boc’h. Tri bla oa e oa an Ebestel o heuilh Hon Zalver, ha pa gomze d’eze diwar-benn ar vad a ra d’an den ar boan, hag ar red m’eo d’ezan pardon, e enebourien, ne gomprenent netra en e lavariou. Adalek m’eo diskennet ar Spered-Santel warneze, e welont e tiskouez an den e furnez o karet hag o tougen e groaz, hag e nerz-kalon o karet hag o pardoni e enebourien.\nAn Ebestel a oa tud dizesk ha dife. Meur a wech, Hon Zalver Jezuz-Krist en devoa bet bec’h o c’houzanv aneze. Ar Spered-Santel o c’hemeras da brezek ar fe ha da gelenn ar boblou, evit mac’h anavezje an holl e c’hell pep den bezan e\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/424&oldid=140694 »


Jon Mirande - Wikipedia\nSkrivagner, barzh, danevellour, yezhoniour\nJon Mirande Ayphasorho, ganet d'an 11 a viz Here 1925 e Pariz ha marvet d'an 28 a viz Kerzu 1972 e Pariz ivez, a voe ur skrivagner hag ur barzh bask. Gwelet e vez evel barzh meur an euskareg en ugentvet kantved. E daou du an harz etre Bro-C'hall ha Bro-Spagn, war tachenn an euskaregva ne chomas den disebalnt e-keñver e soñjoù ha skridoù. Skandal a reas gant dodennoù pagan. Gant tan ha fulor ennañ ez anzavas bezañ a-enep-krenn d'ar gristeniezh ha d'an demokratelezh .\nGanet e voe en ur familh eus Bro-Euskadi hag a yeas da chom da Bariz, da glask labour. Desavet e voe e galleg.\nGoude bezañ graet e amzer lise e Pariz, e diwezh ar brezel-bed e labouras Jon Mirande evel troer e ministrerezh an armerzh gall. Lenn a rae kement tra a veze skrivet diwar-benn an euskareg ha deskiñ a reas fonnapl-tre ar yezh. Ne selle ket ouzh an euskareg evel e yezh-vamm hogen evel ur yezh desket ez-kour. E 1948 e rae un demokratelour hag ur c'hristen anezhañ e-unan. Deskiñ a reas brezhoneg, saozneg ha spagnoleg.\nDarempredoù en doa gant ar skrivagner euskarat Andima Ibiñagabeitia a levezonas anezhañ ha gantañ e teraouas ur vicher a droour lennegel gant oberennoù Edgar Allan Poe, Per Denez, Friedrich Nietzsche, García Lorca ha tud arall. Kregiñ a reas da embann e labourioù-eñ er gelaouenn Euzko gogoa. Un nebeut pennadoù skrivet gantañ a reas reuz e metoù ar vroadelouriezh euskarat abalamour d'an ton dieub ha frank anezho.\nBeajour entanet e weladennas Breizh, Bro-Saoz, Bro-Iwerzhon, Izelvroioù, Bro-Alamagn ha Danmark. E 1954, pa'z eas kuit Ibiñagabeitia war-zu an Amerik e vagas drouk-hiraezh Mirande. D'ar c'houlz-mañ e teuas da vout mignon Koldo Mitxelena, hag e skrivas pennadoù en e gelaouenn Egan. E 1959 ez echuas e romant Haur besoetakoa a geñverier laouen da Lolita gant Vladimir Nabokov. Neoazh ne gavas den evit embann e romant hag e varzhonegoù.\nE Pariz e reas anaoudegezh gant Goulven Pennaod ha dont a rejont da vout mignoned vras dre ma oa ur gasoni enep-yuzev hag enep-kristen kumun d'an daou zen peogwir ne oa ket kristen ha demokratelour ken Mirande hogen ar c'hontrol-mik levezonet bras gant ar faskouriezh hag ar baganiezh. Komz a rae mat brezhoneg hag e bennadoù e brezhoneg, daoust dezho da vezañ ul liv politikel amzere gouennelour ha faskour ganto, zo talvoudus-tre. Skrivañ a reas un nebeut pennadoù evit ar gelaouenn Ar Stourmer evel "Dogmennoù nevez"  a-zivout Stad-C'hall hag an Iliz.\nGant Txomin Peillen e krouas ar gealouenn Igela, euskaldun heterodoxoen errebista e 1962. C'hwec'h niverenn a yeas d'ober heuliad niverennoù ar gelaouenn-se hogen soñjal a rae dezho bout rakwelourion ha dispac'hourion el lennegezh euskarek.\nE 1970 ez embannas an ti-embann Lur e romant Haur besoetakoa gant kinnig ha raksrid Gabriel Aresti. Berzh a reas ar romant ha meur a embannadur a voe war-lerc'h.\nTapet gant un droug-spered e varvas e 1972, goude bezañ emlazhet.\nAn darn vrasañ ag e oberennoù a voe embannet war-lerc'h e varv.\nHaur besoetakoa, 1970, Kriselu-Lur\nJon Miranderen idazlan hautatuak, 1976, Gero\nOrhoituz, 1976, Kriselu\nIgela, euskaldun heterodoxoen errebista, 1979, Hordago\nGauaz parke batean, 1984, Elkar\nEne jainko-eidol zaharra, lur!, 1984, Elkar\nPoemak 1950-1966, 1984, Erein\nMiranderen lan kritikoak, 1985, Pamiela\nIlhun-argiak, 1992, EHU-UPV\nJon Miranderen gutunak 1948-1972, 1995, Susa\nObra osoa, 1999, Hiria\nXX. mendeko poesia kaierak - Jon Mirande, 2002, Susa\nGoulven Pennaod, Jon Mirande et la Bretagne, F. Favereau, 2000 (Lapurdum).\nUr barzh euskarek a-vremañ : Jon Mirande Aypharoso, troet gant G. Pennaod, Al Liamm niv. 116, p. 200\nJon Mirande, une prose "volontiers provocatrice", Le Journal du Pays Basque, 18/01/2013.\n↑ Gwel arouezeler Jon Mirande gant Gorka Aulestia\n↑ Niverenn unan Ar Stourmer, miz Genver 1962\nAdtapet diwar « https://br.wikipedia.org/w/index.php?title=Jon_Mirande&oldid=1579237 »\nDernière modification le 21 Mez 2014, à 15:07\nKemmoù diwezhañ degaset d'ar bajenn-mañ d'an 21 Mez 2014, da 15:07.


Liger-Atlantel - Wikipedia\n(Adkaset eus Loire-Atlantique)\n1 394 909 ann. (2017)\n47° 19′ 59″ Norzh\n1° 40′ 01″ Kornôg / 47.333, -1.667\n6 809 km²\nLiger-Atlantel (distaget: [ˈliːɡɛraˈtlãntɛl]), Loire-Atlantique e galleg hag ent-ofisiel (distaget: [lwa.ʁat.lɑ̃.tik]), a zo unan eus ar pemp departamant a oa bet savet e Breizh da heul ar Reveulzi c'hall. E gevred ar vro emañ, Naoned eo ar pennlec'h anezhañ, hag ar 44 an niverenn roet dezhañ. Abaoe ma'z eo savet ar rannvroioù gall eo bet lakaet e Rannvro velestradurel Broioù-al-Liger ha neket e hini Breizh. 1 301 325 a annezidi a zo ennañ hervez sifroù an EBSSA e 2011. 12vet departamant Frañs eo e-keñver poblañs dre se.\n2.2 Arondisamantoù al Liger-Atlantel\n2.3 Prezidanted Kuzul-departamant Liger-Atlantel\n2.4 Gwelet ivez\n2.5 Liammoù diavaez\n2.6 Dave ha notennoù\nD'ar 4 a viz Meurzh 1790 e oa bet krouet an departamant, hervez lezenn an 22 a viz Kerzu 1789. Loire-Inférieure (Liger-Izelañ) e oa e anv neuze. D'an 9 a viz Meurzh 1957 e oa bet adanvet Loire-Atlantique (Liger-Atlantel), diwar ar stêr Liger hag a dreuz an departamant, hag ar Meurvor Atlantel.\nBevennoù Bro-Naoned a yae d'ober an departamant mui ul lodenn eus su eskopti Roazhon (war-zu Bro-Vaez) met ul lodenn eus bro Redon a yeas gant eskopti Roazhon ha bro Vitau a yeas gant ar Mor-Bihan, un toullad parrezioù eus Marzioù Breizh hag a oa e Bro-Naoned a voe staget ouzh departamant ar Vañde. D'an 30 a viz Mezheven 1941 e voe krouet rannvroioù ekonomikel gant gouarnamant Vichy ha distaget al lodenn-mañ eus Breizh evit he bodañ gant departamantoù all e rannvro Anjev.\nE 1955 e voe krouet rannvroioù programm ha kadarnaet an dibab lodenniñ e Breizh dre daou damm pa'z eas Liger-Atlantel gant rannvro Broioù-al-Liger. N'eus ket bet a zistro war an dibab-mañ pa oa bet krouet ar prefetioù rannvro e 1964 pe an desavadurioù publik rannvroel e 1972 pe c'hoazh ar rannvroioù evel gwir strollegezhioù lec'hel e 1982.\nDaoust d'ar sontadegoù (75% eus al Liger-Atlanteliz a-du evit adstagañ o departamant ouzh ar peurrest eus Breizh), ar manifestadegoù abaoe 30 vloaz ha votadegoù a-du e Kuzul-departamant Liger-Atlantel hag e Kuzul-rannvro Breizh e chom difiñv an traoù.\nD'an 10 Here 2005 en em vodas ur bodad-labour kuzulerien-rannvro Breizh ha kuzulerien-departamant Liger-Atlantel e Redon evit kregiñ da labourat asambles koulz diwar-benn ar sevenadur, ar sport hag an touristerezh.\n4 c'humun a zo ur skol divyezhek enno (Naoned, Sant-Nazer, Gwenrann ha Savenneg). 0,3% eus bugale an departamant a zo ganti er c'hentañ derez.\nE miz Mezheven 2008 e oa bet divizet lakaat panelloù divyezhek war an hentoù-departamant stok ouzh an departamantoù breizhat all.\nArondisamantoù al Liger-Atlantel[kemmañ | kemmañ ar vammenn]\nPrezidanted Kuzul-departamant Liger-Atlantel[kemmañ | kemmañ ar vammenn]\nAbel Durand (1945-1970)\nJean du Dresnay (1970-1976)\nCharles-Henri de Cossé-Brissac (1976-1994)\nLuc Dejoie (1994-2001)\nAndré Trillard (2001-2004)\nPatrick Mareschal (2004-2011)\nPhilippe Grosvalet (2011-)\nKuzulierion jeneral al Liger-Atlantel\nTouristañ el Liger-Atlantel (fr) (en)\nAdtapet diwar « https://br.wikipedia.org/w/index.php?title=Liger-Atlantel&oldid=1863811 »\nDepartamantoù Broioù al Liger\nKemmoù diwezhañ degaset d'ar bajenn-mañ d'an 20 Gen 2020, da 21:04.


2004 e Breizh - Wikipedia\n2004 e Breizh\n1980 1990 - Bloavezhioù 2000 - 2010 | 2020\n2003 e Breizh - 2004 e Breizh - 2005 e Breizh\n14-15 a viz Genver : beaj ofisiel Rhodri Morgan, kentañ ministr Kembre, da Vreizh. Degemeret eo bet gant Josselin de Rohan, prezidant Kuzul Rannvro Breizh. Sinet ez eus un emglev kenlabour etre Bodadenn Vroadel Kembre ha Rannvro Breizh, e teir yezh, galleg, saozneg ha kembraeg.\n15 Genver : peñse ar vag-pesketa Bugaled Breizh (5 den kollet)\n26 a viz C'hwevrer : barradoù erc'h e Breizh ; betek 40 cm a erc'h e Pondi.\nKrouidigezh klasoù divyezhek prevez e Rospezh, Tregaeg, Mêl-Karaez, Klegereg.\nKrouidigezh klasoù divyezhek publik Sizun, Loperc'hed, Gouenoù ha Lanneur.\nEchu eo gant ar c'hentelioù brezhoneg e Skol-Veur Naoned. Dek vloaz a oa e veze kelennet er skol-veur-se.\n8 Here : vot a-unvouezh Kuzul-rannvro Breizh evit ma vo adunanet ar vro.\n5 Here : lizher a-berzh Jean-Yves an Drian, prezidant Kuzul-rannvro Breizh da Jacques Chirac, prezidant Republik Frañs, evit goulenn outañ kemer diarbennoù a-benn ma vo gwiriekaet Garta europat evit ar yezhoù rannvroel pe bihanniver, bet sinet gant Frañs d'ar 7 Mae 1999.\n11-13 a viz Here : beaj ofisiel Jean-Yves an Drian, ha dileuridi all eus Rannvro Breizh, da Gembre, e-lec'h m'int degemeret gant Bodadenn Vroadel Kembre. Ur stumm brezhonek eus an emglev kenlabour etre an div vro zo bet sinet.\n30 Du : vot a-unvouezh Kuzul-departamant ar Mor-Bihan evit staliañ ur panellerezh divyezhek war hentoù an departamant.\n17 Kerzu : vot a-unvouezh Kuzul-rannvro Breizh war ar Steuñv evit ur Politikerezh Yezh kinniget gant ar c’huzulier sokialour Yann-Bêr Thomin e karg eus ar brezhoneg.\n22 Kerzu : divizout a ra Ofis ar Brezhoneg ledanaat tachenn ar c'houlzad Ya d'ar Brezhoneg bet savet evit broudañ implij ar yezh war ar pemdez e-touez bed ar c'hevredigezhioù hag an embregerezhioù. Hiviziken e vo digor d'ar strollegezhioù lec'hel ha, peurgetket, d'ar c'humunioù.\nAdtapet diwar « https://br.wikipedia.org/w/index.php?title=2004_e_Breizh&oldid=1886791 »\nKemmoù diwezhañ degaset d'ar bajenn-mañ d'an 23 Her 2020, da 15:06.


Journal de Renaud Camus, mardi 4 décembre 2018\ncréée le mardi 4 décembre 2018, 11 h 54\nmodifiée le mardi 4 décembre 2018, 11 h 57Plieux, mardi 4 décembre 2018, dix heures et demie du matin. Je suis dans la situation historique la plus fausse, intenable, contradictoire au possible. Comme d’habitude je ~~~ ~~~~~ ~~’~~~~~~ ~~~~ ~~~~~ ~~’~~~~~~~ ~~~ ~~~ ~~~~~~~, ~~~ ~~~~~~~~~ ~~~ ~~~~~~~ soit-elle.\nLes deux revendications les ~~~~~ ~~~~~~~~~~~ ~~~~ ~~~~~~~ ~~~~~~~ ~~~~~ ~~~ ~~~~~~~~~~~~ ~~~ ~~~ ~~~~~ ~~~~ ~~~~ ~~~~~~~~~~~ ~~~ ~~~ ~~~~~~~~~~~~~~~ ~~~ ~~’~~~~~~ ~~~~ ~~~ ~~~~~~~~. ~~~, ~~~~ ~~~~~~~~~~ ~~~ ~~~~~ très favorable à ~~~ ~~~~~ ~~~~ ~~~~ ~~~~~~~~~~~, ~~~~~ ~~~ ~~~~~~~ ~~~~ ~~’~~~~~~ ~~~~ ~~~ ~~~~~~~~ ~~ ~~~~, ~~~~~~, ~~~~~ ~~~~~~~~~~~~~~~ ~~~ ~~~~~~~~~~~~~~~ ~~~~~~~~~ ; ~~~ ~~~~, ~~~~~ ~~~~~ ~~~ revenir sur cette ~~~~~~~~~~~~, ~~~ ~~~~~~~~~, ~~~ ~~~~~~~~~~, ~~~ ~~~~~~~~~~ ~~~ ~~~ ~~~~~~~~~~, ~~~ ~~~~~~~~~ ~~~ ~~’~~~~ ~~~~ ~~~~~~ ~~~~~~~~~~~~, ~~~ ~~~~~ ~~~~~~~~~~~~~~~~~ ~~~~ ~~~~~~~~~ ~~~ ~~~~~~~~, ~~~~~~~~~~~~~, ~~~~~ ~~~ réinscrire les Français ~~~~~ ~~’~~~~~~~ ~~~ ~~~~~ ~~~ ~~~~~~ (~~~~~~~~~~~~~~ ~~~~~ ~~~~ ~~ ~~~~~~~ ~~~~ ~~~~~~~~~~ ~~~ ~~~~~~~~~~~~ ~~~~~~~…). ~~~~~~~ ~~~ ~~~~-~~~ ~~~~~ ~~~ ~~~~ ~~~~~~~~ ~~~~ ~~’~~~~~~~~~~~~ d’élargir ~~~~~~~~~~~~~~~~~ la proportion des ~~~~~~~~~~~ ~~ ~~’~~~~~~ ~~~~ ~~~ ~~~~~~~, ~~~~, ~~~~~~ ~~~~, ~~~~~~~~ ~~~~~~~~ — ~~~ ~~~~ ~~~~~ ~~ ~~~~ ~~~~~ ~~~~~ ~~~~ — ~~~ ~~~~~~-~~~~~~~~~ ~~~~ ~~~~~~~~~, ~~~ ~~~~ pas la moitié ~~~~~~ aujourd’hui.\nDès ~~~~~, ~~~~~~~~ ~~~~~~~~~-~~~ ~~~~~ ~~’~~~~~~ ~~~~ ~~~~~~~ ~~~~~~~, ~~~~~~~~ ~~~ ~~’~~~ ~~~~~~~ ~~ ~~~~~ ~~~~ ~~~~~~~~ ~~~ ~~~ ~~~~~~~~~, ~~~~ ~~~~~~~~~~~~~, ~~~~ ~~~~~~~~~, ~~~’~~~ ~~~~~ pratiquer dans leurs ~~~~~~~ ? ~~~ ~~~~~~~~~, ~~~~~~~~~, ~~~~ ~~~~~~~~~~~ ~~~~~~~~~~~~ ~~~ ~~~~~ ~~~~~~~ ~~~’~~~ ~~~~~~~~~~ ~~’~~~~~~~~, ~~~~~-~~~~~ ~~~~~ ~~~~~~ ~~~ ~~~~~~~~~~ ~~~ ~~~~~~~~~~~ “~~~~~~ ~~~ ~~~~~~~~~~”, ~~~ ~~~~~~~~ ~~~~~~~~~~~ ~~~ remplacisme global, dont ~~~~ ~~~~~ ~~ ~~~~ ~~~~~ ~~~~ ~~~~~~~~~~ ~~~~~~~~~ — ~~~~~ ~~~ ~~~~~ ~~~~ ~~~ ~~~~~~~~~ ~~~~ ~~~~~~ ~~~~~~~~~~~ (~~~~ ~~~~~ ~~~~ ~~~ ~~~~ ~~~~~~~~~~, ~~~~~~~~~~~~~~, ~~~ ~~~ mes “théories” moins encore).\nIl ~~ ~~ ~~~~~~~ ~~~ ~~~~ ~~~~~ ~~’~~~~~~~ ~~~~~~~~~~~~, ~~’~~~~~~~~~, ~~~~ ~~~~~~~~~ ~~~~~~~~ ~~~~ ~~~~~~ ~~~~~ ~~ ~~~~ ~~~~~ ~~’~~~~ ~~~~~~~~ ~~~~~~. ~~~~~~ ~~~ ~~~~~ ~~~~~ ~~~~~~~~~ d’une armée européenne, ~~~~ ~~~~~~~~~~ ~~~ ~~~~~~~~ ~~~ ~~~~ ~~~~~~~ ~~~~~~~~~~~. ~~~ ~~’~~~~ ~~~~ ~~~~~~’~~ ~~~ ~~~~~~~~ ~~~~~~~~, ~~~ ~~~ ~~~~~ ~~~ ~~’~~~~~~~~~~, ~~’~~~ ~~~~~~~~~~, ~~~~ ~~~ ~~~~~~~, ~~ ~~’~~~~~~ européenne, de son ~~~~~~ ~~~~~~~~~~ ~~~ ~~~~~~~~ ~~~ ~~~~~~~~~, ~~~~ ~~~ ~~~ ~~~~~~~~~, ~~~ ~~~~~, ~~~~~ ~~~ ~~~~~, ~~~~~~ ~~~~~~~~~ ~~~ ~~~~~ ~~~~~~~~~~~, ~~~~~~ ~~~’~~~~~ ~~~~~~~ ~~’~~~~ ~~~~~~~~~~~ ~~~~~~~~ ~~~~ Coûteaux et consorts, ~~~~~~~ ~~~ ~~~~. ~~~~~~~ ~~~ ~~~ ~~~~~~~ ~~~~~ ~~~~~~~~~~~~, ~~~ ~~~~~~~~~~~, ~~~~~~~~~~~~ ~~~ ~~’~~~~~, ~~~~~~ ~~~’~~~~~ ~~ ~~~~ ~~~~~~~~~, ~~~~~ ~~~~~~~~~ ~~~ ~~~~~~~~~~~ ~~~~~~~~~, ~~~~~~ ~~~~ ~~~~~~ d’exigence de la ~~~~~ ~~~ ~~’~~~~~~~~~~. ~~’~~~~~~~ ~~~ ~~~~~~~~~ ~~~~~~~~ ~~~’~~~~~ ~~~~~ ~~~ ~~~ ~~~~~~~ ~~~~~-~~~~~, ~~~ ~~’~~~~~~~~~~ ~~~~~ ~~~ ~~~~~~~~~ ~~~~ ~~~~ ~~~~~~ ~~~~ ~~~~~ (~~~ ~~~~~~~ ~~~ ~~’~~~~~~~ dans l’histoire). Mais, en soi, ~~~~~ ~~~ ~~~~~~~ ~~~~~~~~~~~~~ ~~~~~~~ ~~~ ~~~~~~ ~~~ ~~~ ~~~~~~~. ~~~ ~~~~ ~~~~~~~~ ~~~~ ~~~ ~~~~~~ ~~~~~~~~~~~ ~~~ ~~~ ~~~~~~~ ~~~ ~~~~~~~~ ~~~ ~~~~~~~~~ ~~~~~~ déjà le vestige ~~’~~~ ~~~~~~ ~~~~ ~~~~~~ ~~~ ~~~~ ~~ ~~~~ ~~~~~~~~~ ~~~ ~~~~~~~~~, ~~~ ~~~’~~~~~~~~’~~~~, ~~~~~ ~~~ ~~~~~~~ ~~~~~~~~~~ ~~~ ~~~~ ~~~~~ ~~~~~~~~~~~~~~, ~~~ ~~~~~~~ ~~~ ~~~ ~~~~~~~~~~~~ ~~~~~~~~~~~~, comme l’évêché de ~~~~~ ~~~ ~~~ ~~~~~~~~~~ ~~~ ~~~~~~~~~~ ~~~ ~~~ ~~~~~~~~~~~ ~~ ~~~~~~-~~~~~-~~~-~~~~~~~ (~~~~~~~~~~~~ ~~~~ ~~~ ~~~~~~~~~~ ~~’~~~~ ~~~~~ ~~~~~~). ~~~ ~~~~~~ ~~~ ~~’~~~~~~~ ~~~~~~ ~~~~~~~~ ~~~~~~~~~~~~~~~ ~~~~~~~~~~~ ~~~~~~ à la réalité ~~~ ~~~~~~ ~~~~~~~~~~~~~, ~~~~~~~~ ~~~~~~ ~~~~ ~~~ ~~~ ~~~~~~~~~, ~~~~~ ~~~~ ~~~~~~ ~~~~~~~~~ ~~~ ~~’~~~~~~~ ~~~ ~~~~~ ~~~~ ~~~~~~ (~~~ ~~’~~~~~~~ libérée ~~~ l’invasion, ~~~~~ ~~~~…) ~~~~~ l’équilibre des forces. ~~~~~ ~~~ ~~~ ~~~~~~~ ~~~~~ ~~~~~~~~~~~~~ ~~~~~ ~~~ ~~~ ~~~~~~~ ~~~~~~~~. ~~~~~~~~~~~~~ ~~~~ ~~~~~~~~~ ~~~ ~~~~ ~~~ journal, ~~~ ~~~~ ~~~ ~~~~~~~~ ~~~ ~~~~ ~~~~~ ~~~~~~~ ~~~~ secrets…\nvoir l’entrée du mardi 4 décembre 2018 et son image dans Le Jour ni l’Heure


Pajenn:Morvan - Buez ar Zent, 1894.djvu/28 - Wikimammenn\nPajenn:Morvan - Buez ar Zent, 1894.djvu/28\n7 a C’henver\nsant lusian, belek\nlamaz buhan ann nec’hamant-se divar ho spered. « — Va stomok, emezhan, a zervicho da aoter. Lakit varnhi ar bara hag ar guin a renker da gaout evit offerenna, ha goudeze me ho c’hinnigo da Zoue hag ho c’honzakro hervez ar c’hustumm. »\nGreat e oue evel ma c’hoantea ar Merzer. Ar bara hag ar guin a oue lakeat var he stomok ; eunn avieler a ioa krog er c’halir evit miret outhan da goueza, ha raktal Lusian, he zaoulagad troet varzu ann Env, a lavaraz pedennou ann offerenn evel ann ordinal hag a ginnigaz da Zoue ar sakrifis santel, he ziskibien bodet enn dro d’ezhan. Pa erruaz gant ar gommunion, e kommuniaz he-unan gant sikour ann avieler, ha goudeze he ziskibien a gommuniaz holl ive. Dre chans, pe evit lavaret guell, dre eunn taol euz a Brovidans Doue, ar goardou ne deujont ket var dro ar gristenien epad ann amzer-ze.\nAntronoz, unan bennag a deuaz d’ar prizoun, euz a berz ann impalaer, da velet hag ar Zant a ioa beo c’hoaz. O veza he gavet beo, e c’houlennaz outhan a be vro oa. « — Kristenn ounn, » a respountaz ar Merzer. « — Ha pe seurt micher oc’h euz? » « — Kristenn ounn », eme ar Merzer adarre « — Hag ho tud,pe hano o devoa ? » « — Kristen ounn », eme ar Merzer evit ann drede guech, hag enn eur gomz evelse e roaz e peoc’h he ene da Zoue d’ar seiz a viz genver euz ar bloaz 312. Lod a lavar goulskoude e oue dibennet.\nPa oue goulennet outhan euz a be vro oa, pe seurt micher en doa ha pe hano o devoa he dud, sant Lusian ne rea nemed lavaret ; « Kristen ounn. » « — E guirionez, eme zant Iann Krizostom, peseurt bro, pe seurt micher ha pe seurt lignez a c’houfe beza par da re eur c’hristen ? Bro ar christen eo ar Baradoz, he vicher eo beva gant Doue hag evit Doue, hag he lignez eo lignez ar Zent, lignez bugale Doue. Petra c’hell beza kaeroc’h eged ann dra-ze ? »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/28&oldid=137470 »


Brezhoneg ebet ken a benn nebeut war ar skinwel publik ?\nD’ar 5 a viz Gwengolo 2016 hon eus kaset ul lizher digor da brezidantez France 3 da heul an diviz paouez skignañ an abadenn “Bali Breizh” d’ar Sul. Amañ-dindan emañ testenn al lizher. Itron Prezidantez, Abaoe bloavezhioù e vez skignet d’ar Sul vintin an abadenn « Bali Breizh » war Frañs 3 Breizh. « Red […]\nD’an 11 a viz Gouere e oamp en em gavet gant Jean-Michel Le Boulanger, bezprezidant ar rannvro e-karg eus ar sevenadur ha gant Thiery Le Nedic, renerezh ar sevenadur hag ar pleustroù sevenadurel. An eil emgav e oa evit ar strollad Ai’ta! goude an hini kentañ d’ar 15 a viz Mezheven (amañ). Graet hon eus […]\nKemperle : pegsunioù nevez a-ratozh evit an SNCF hag an tiez-gar\nD’an 19 a viz Kerzu 2015 e oa bet kaset un oberenn arouezel divountiñ panelloù e ti-gar Kemperle. Ar pal e oa sevel a-enep ar banellerezh servij nevez-flamm lec’h m’emañ hor yezh lakaet da yezh estren en he bro (ul lodenn hepken deus ar skridoù a zo e brezhoneg a-live gant ar saozneg ha skrivet kalz […]\nRannvro : evit ur politikerezh yezh nevezaet ha kreñvaet\nD’ar 15 a viz Mezheven e oa bet pedet strollad Ai’ta! da gejañ gant Lena Louarn, bezprezidantez ar rannvro e-karg eus yezhoù Breizh, ha gant Yvan Ar Mevel, rener kabined prezidant ar rannvro. Da heul al lizher kaset d’ar Prezidant Rannvro Breizh d’ar 24 a viz Ebrel eo bet aozet an emgav-se. O welet e […]\nE 2010 e oa bet skignet ul levrig anvet “Ar panellerezh-hent divyezhek” (reolennoù, teknikoù, skouerioù) get Ofis ar brezhoneg d’an holl gumunioù o doa sinet ar garta ” Ya d’ar brezhoneg” ha d’an departamantoù. Meneget e oa e-barzh an teul-mañ penaos lakaat divyezhek ar panelloù-polis pe c’hoazh ar panelloù da c’hortoz (skouerioù pajennoù al levrig dindan). […]


DELLA™ Truck transport from Penza to Voronezh (find backway trucks for freight transportation Penza - Voronezh)\n06.06–06.08 Available and backway transport. Truck transport Penza Oblast — Voronezh Oblast\nPenza (RU) — Voronezh region. (RU) trawl truck 60 t\nPenza (RU) — Voronezh region. (RU) tilt 2 t 15 m³\nPenza (RU) — Voronezh region. (RU) tilt 5 t 40 m³\nPenza (RU) — Voronezh region. (RU) tilt 20 t 90 m³\nPenza (RU) — Voronezh region. (RU) tilt 10 t 45 m³\nTrucks for truck transport Penza obl. — Voronezh obl., nearby regions:


Skrivañ (e brezhoneg) hiziv – Stefan Carpentier\nNe gontin ket deoc’h pet gwech e oan aet d’ar c’habinedoù… na penaos em eus kemeret pemp munut evit distennañ ma c’helc’h-speurenn ha displegañ d’an anken: « Tec’h, tec’h, tec’h! N’eo ket amañ emañ da lec’h. Nag amañ na neblec’h! » Ne vennan ket abuziñ hoc’h amzer, na bezañ borodus hag arabadus. Deoc’h e vo da welet ha skoet-mik eo bet ma anken ganin.\nPlijadur am eus bet ken gant an dud pedet ken gant skipailh an abadenn. Kavout a ra din ez eus bet lavaret traoù talvoudus goude ma vefe bet meur a dra da lavaret c’hoazh. N’eo ket danvez a vank war ar skrivañ hag an treiñ. Emichañs e vo graet abadennoù all diwar-benn kement-se, ingaloc’h emichañs eget bep 10 vloaz, gant chadennoù all ha gant skrivagnerien ha skrivagnerezed all. Evel m’he doa lavaret Mich Beyer din: arabat eo e vefe gwelet ar memes re atav.\nUr rebechig am befe d’ober, goude ma ne oa ket anv a ginnig hor skridoù diwezhañ e vefe bet mat marteze diskouez goloioù levrioù bet savet pe troet ganimp-holl. Lavaret en deus Lionel Buannic ez omp brudet. Gwir eo hep mar evit Mich Beyer, Kristian Braz, Thomas Kloareg ha Ninnog Latimier, n’on ket sur avat e vefe kenkoulz evit Myriam Guillevic ha me. Ur rebechig n’eo ken avat.\nMa, petra ‘vo da heul an abadenn-se? Kentelioù c’hoari perzh? Mont war al leurenn da c’hoari? Piv ‘oar?! Da c’hortoz, n’eo ket an danvez a ra diouer din evit sevel skridoù all, un tamm urzh hag amzer ne lavaran ket.\nBremañ e c’hallit mont da sellet ouzh an abadenn ma n’hoc’h eus ket graet c’hoazh.\n(Ha lezel ur gerig e-kichen ar video evit lavaret pegen brav ha speredek on, n’eo ket difennet!)\nAuteur StefanPublié le 4 mai 2016 Catégories Brezhoneg, Non classé, Skrivañ\nPrécédent Article précédent : An ti gwenn war Al Liamm 415


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Charles Flanagan) (KildareStreet.com)\nResults 1-20 of 835,457 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Charles Flanagan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Charles Flanagan)


Pajenn:Morvan - Buez ar Zent, 1894.djvu/802 - Wikimammenn\nPajenn:Morvan - Buez ar Zent, 1894.djvu/802\ngant peder rod hag a ioa sanket ennho begou kountilli ha klezeier tro var dro dioc’h ann dianveaz. Mes ar rojou-ze a dorraz enn eunn taol kount, hag ar Zantez n’e devoue drouk ebed.\nO velet ar mirakl-ma, ar baianed a ioa var al leac’h a griaz holl a bouez-penn : « — Nag hen zo braz Doue ar gristenien ! » Hag eur maread anezho a droaz dioc’htu kein d’ho doueou faoz. Goulskoude Maksimin a jomaz bepred aheurtet, hag a goundaonaz erfin Katell da veza dibennet. He merzerenti gloriuz a erruaz d’ar 25 a viz du euz ar bloaz 307, hag he c’horf a oue douget gant ann elez var menez Sinai.\nEnn hon amzer-ni ez euz ive eleiz a fals doktored ha ne espernont netra evit mouga ar feiz e kalounou ann dud fidel. Diouallit rak ar re-ze, dreist peb tra ; ha mar teuont da gomz d’ehoc’h a enep ar relijion hag ann Iliz, dalc’hit penn d’ezho, pe gasit anezho da vale dre eur begad lemm pe eur ger seac’h bennag. Anez, ne zervich ket d’ehoc’h lavaret oc’h kristenien. Mez e ve d’ar Vretouned rei skouarn da zelaou prezegerien ar gaou, da zelaou tud ha ne d-int nemed mevellien ann diaoul !\nMes he zonj ne veze ket hebken e tud he eskopti ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/802&oldid=138048 »


Jeudi 4 avril 2019 à 19:17 - Mis à jour le jeudi 4 avril 2019 à 21:24\nEn Daol Grenn ar sizhun-mañ ez eus bet lakaet ar gaoz diwar-benn div afer a seblant bezañ hep fin... Ha ne ouezer ket petra a zeuio er-maez : an Diviz Bras lañset gant ar gouarnamant hag ar Brexit\nUr vaouez o vanifestiñ evit ar Brexit d'an 29 a viz Meurzh e Londrez © Maxppp - Xinhua\nDaou zen a oa ganeomp evit komz eus an daou sujed-mañ : Dewi Siberil, kazetenner en Télégramme hag e Brezhoweb, ha Padrig an Habask, rener ar gelaouenn Al Lanv.\nEchu eo an Diviz Bras\nD'ar Yaou 4 a viz Ebrel eo bet klozet an Diviz Bras gant un emvod diwezhañ e Korsika etre Emmanuel Macron ha maered an enezenn. Petra a deuio da vezañ an diviz bras ? Sioulaat a raio fulor ar jiletennoù melen ? Peseurt divizoù a c'hello kemer ar gouarnamant war-lerc'h ? Daoust hag-eñ e cheñcho traoù evit an dud ?\nEmglev ebet evit ar Brexit\nEn eil lodenn ez eus bet lakaet ar gaoz war ar Brexit. Kenderc'hel a ra an tabutoù, an emvodoù, an divizoù e Bro-Saoz tro-dro d'an emglev a zo bet kavet etre Theresa May hag Unvaniezh Europa. Nac'het eo bet teir gwech an emglev-mañ gant an deputeed, ha ma ne vez ket asantet a-raok an 12 a viz Ebrel ez aimp war-zu un "no deal", da lavaret eo ur Brexit kalet, a vo start evit an holl embregerezhioù eus ar vro a labour gant ar Rouantelezh Unanet. Lakaet eo bet ar gaoz war embregerezhioù Rosko, a zo ankeniet gant an afer-mañ, met ivez war tud Bro-Iwerzhon, hag ar Saozon a vez o vevañ e Kreiz-Breizh.


1 P’edo o tiskenn diwar ar menez, ez eas d’e heul eur bobl vraz a dud. 2 Ha setu eun dén lor, o veza tosteet, a stouas dirazañ en eur lavared :\n3 Jezuz, oh astenn e zorn, a douchas outañ hag a lavaras :\n— « Me a ’fell din, bez pareet ».\n— « Taol evez na lavarfes netra da zen, med kee d’en em ziskouez d’ar beteg, ha kinnig ar prov gourhemennet gand Moizez, ma talvezo kement-se evito da gréd. .\nPARE SERVICHER EUR HANTENER\n5 O veza m’edo Jezuz oh antreal e Kafarnaom, e teuas davetañ eur hantener hag a reas outañ ar bedenn-mañ :\n6 — « Aotrou, va zervicher a zo war e wele, em zi, seizet e izili, ha diwaska ’ra poaniou kriz ».\n7 Jezuz a lavaras dezañ :\n8 Ar hantener a respontas :\n— « Aotrou, n’on ket din e teufes em zi, med lavar eur gér hepkén hag e vo pare va zervicher. 9 Rag me a zo dindan galloud ar re all hag am-eus soudarded dindannon, hag e lavaran da unan mond hag ez a, da unan all dond hag e teu, d’am zervicher ober an dra-mañ, hag e ra ».\n10 O kleved kement-se, e oe estlammet Jezuz hag e lavaras d’ar re a oa ouz e heul :\n— « E gwirionez, m’hel lavar deoh, n’em-eus ket kavet eur seurt feiz e Bro-Israel, 11 ha lavared a ran deoh e teuio kalz tud euz ar Zao-Heol, hag euz ar Huz-Heol, hag a gemero plas ouz taol gand Abraham, Izaag ha Jakob, e Rouantèlèz Doue, 12 e-keid ha ma vo bugale ar Rouantèlèz taolet er-mêz, en deñvalijenn ; eno e vo daelou ha skrignadeg dent ».\n13 Neuze e lavaras Jezuz d’ar hantener :\n— « Kee ha ra vo greet dit hervez da ’feiz ».\nD’an eur-ze, end-eun, e oe pareet ar zervicher.\nPARE MAMM-GAER PER\n14 Jezuz a zeuas neuze da di Bèr, hag a gavas mamm-gaer hemañ, war he gwele, gand an derzienn. 15 Touch a reas ouz he dorn, hag ez eas an derzienn diouti. Sevel a reas raktal hag e serviche anezo.\n16 Deuet an abardaez-noz e oe digaset dezañ kalz tud hag a oa dindan galloud an droug-spered. Kas a reas ar sperejou kuit gand eur gér hag e pareas an oll glañvourien, 17 evid ma teufe da wir komz ar profet Izaiaz : « Kemeret e-neus warnañ e-unan or zempladurez, ha sammet or hleñvejou ».\n18 O weled eun niver braz a dud en-dro dezañ, e roas Jezuz urz da vond en tu all d’al lenn.\nMOND DA HEUL JEZUZ\n19 Eur skrib a dosteas hag a lavaras dezañ :\n— « Mestr, heulia ’rin ahanout n’eus forz da beteh ez i ».\n20 Ha Jezuz da respont dezañ :\n— « Al lern o-deus o zoullou, ha laboused an neñv o neiziou, Mab an Dén  a-vad n’e-neus leh e-béd da harpa e benn ».\n21 Unan euz e ziskibien a lavaras dezañ :\n— « Aotrou, va lez da vond da interri va zad ».\n22 Med Jezuz dezañ :\n— « Deus d’am heul, ha lez ar re varo da interri ar re varo ».\n23 Pignad a reas er vag hag an diskibien d’e heul. 24 Ha setu ma tirollas war ar mor eur gwall daol-amzer ken na oe ar vag dare da veza goloet gand an tarziou . Eñ a-vad a oa kousket.25 int-i a dosteas outañ hag e zihunas en eur lavared :\n— « Mestr, deus d’or zikour, emaom o vond da goll ».\n26 Lavared a reas dezo :\n— « Perag ho-peus aon, tud laosk en ho feiz ? »\nNeuze, en e-zav, e hourdrouzas an aveliou hag ar mor hag e teuas kalmijenn vraz. 27 An dud estlammet a lavare :\n— « Peseurt dén eo hemañ ma sent outañ an aveliou hag ar mor zokén ! ».\nPARE DAOU ZEN DALHET GAND AN DROUG-SPERED\n28 Pa oe digouezet en tu all d’al lenn, e Bro-Hadara, e teuas en arbenn dezañ daou zen dalhet gand an droug-sperejou, o tond er-mêz euz ar beziou. Ken kriz e oant ma ne helle dén tremen dre an hent-se. 29 Setu int-i da grial :\n— « Petra ’glaskez ouzom, Mab Doue, daoust ha deuet out amañ evid or bourrevia a-raog ar poent ? »\n30 Hogen, nepell ahano e oa eur vandenn vraz a voh o peuri, 31 hag an droug-sperejou a aspede Jezuz en eur lavared :\n— « Ma teuez da gas ahanom kuit, gra deom mond er vandenn voh-se ».\n32— « Kit, emezañ dezo ».\nHag int-i ha mond er-mêz hag antreal er moh. Ha setu ar vandenn voh a-béz en em daolas el lenn diwar an tornaod hag e oent beuzet er mor.\n33 Ar vesaerien e dehas kuit. Emgavet e kêr e rojont da anaoud pep tra ha kement a oa c’hoarvezet gand an daou zen a oa e dalh an droug-sperejou.\n34 Ha setu oll dud Kêr ha mond en arbenn da Jezuz. Kerkent ha beza e welet e lavarjont dezañ mond kuit diwar o douar.


Jaques Lebaudy - Wikipedia\n(Adkaset eus Jakez Lebaudy)\nJacques Lebaudy, anvet Jakez Iañ pe Impalaer ar Sahara (1868 - 1919), a oa ur c'horvroour a savas, e 1903, Impalaeriezh ar Sahara, rouantelezh anavezet gantañ e-unan.\nMab e oa da Jules Lebaudy, ur rener embregerezh gall. A-drugarez d'e binvidigezh vras e teuas a-benn, en un doare, da gaout e c'hoant pe e sorc'henn : dont da vezañ impalaer.\nE 1903, goude un tabut gant e borzhier, a daolas dezhañ ur c'helorniad dour Javel, e tiviz sevel ur stad en ur c'horn digenvez eus ar Sahara kuit da vezañ rediet d'ober gant an dud vunut. Antronoz e loc'has diouzh Fécamp gant e oueletenn, la Frasquita.\nChom a reas a-sav en Inizi Kanari evit staliañ kanolioù war e lestr ha tuta un arme eizh den kent mont betek aodoù Maoritania. Dilestrañ a reas d'ar 25 a viz Mae 1903 en ur pleg-mor digenvez (28°40' Nord), anvet Bay of Justice.\nSevel a reas eno Impalaeriezh ar Sahara gant lid. Daou zevezh diwezhatoc'h ec'h embannas bezañ impalaer ar riezh nevez ha goulenn a reas digant e dud ober aotrou anezhañ. Distreiñ a reas neuze d'an inizi Kanaria evit tuta implijidi all hag e tistroas d'e "impalaeriezh" d'an 10 a viz Even evit fontañ e gêr-benn, "Troja", enni pemp den hag un deltenn. Mont a reas da c'houde etrezek ar c'hreisteiz betek Bay of Liberty (27°20' N) e lec'h ma savas "Polis", porzh kenwerzh pennañ e impalaeriezh nevez. Koulskoude, daoust d'e strivoù, ne asante hini eus e implijidi chom eno da drevadenniñ ar vro. War-dro ar 14 a viz Even en em gavas gant ur meuriad a ginnigas gwerzhañ sklaved dezhañ. Nac'hañ a reas.\nHag eñ ha mont d'an inizi Kanaria adarre evit kavout tud kontant da drevadenniñ e vro.\nAdtapet diwar « https://br.wikipedia.org/w/index.php?title=Jaques_Lebaudy&oldid=1458743 »


Gourc’hemeno an Ilis - Wikimammenn\nGourc’hemeno an Ilis\nL. Prud’homme, 1817 (p. 172-173)\n◄ Ar jugeamant temerer Gourc’hemeno an Ilis Ar Goëlio ►\nAr C’honcilo general hac an Tad santel ar pap a ra lezenno evit an Ilis universel, pep Escop legitim evit e Escopti ; rac an Esquibien evel heriterien d’an Ebestel o deus ep douet ebet, autorite da c’houvern an Ilis. Ar Speret- Santel en deus roet deze ar pouar-se. An Ilis eta e deus ar gouir sur ha certen da ober gourc’hemeno. En ober a ra evit condui e bugale d’an observation antier a c’hourc’hemeno Doue, d’ar berfection gristen ha d’ar vuez eternel. Malheur da biou benac a vanq d’o c’hobservi. Na eller quet cavet Doue evit tad ep cavet an Ilis evit mam ; dre an obeissanç eo gout ha nin so e bugale.\nAdtapet diwar « https://br.wikisource.org/w/index.php?title=Gourc’hemeno_an_Ilis&oldid=118083 »\nKemmoù diwezhañ degaset d'ar bajenn-mañ d'an 6 Eos 2018, da 13:46.


Un dresadenn-vev nevez evit an Distro-skol war Brezhoweb, Ar Yerigoù\nPublié le 12/09/19 9:40 -- mis à jour le 12/09/19 09:40\nBrezhoweb a ginnig deoc'h un dresadenn-vev nevez e brezhoneg evit an distro-skol 2019. Skignet ‘vez div rann nevez bep Merc’her adalek ar Merc’her 4 a viz Gwengolo, 32 rann ‘zo etre tout, ha digoust eo ‘vel boaz. Ar rannoù a chomo enlinenn er VOD digoust e-pad un toullad sizhunvezhioù.\nUr vuhez dianavezet deomp zo er porzh-yer... ur bedig klok zoken ! Gouzout a oar mat Karmen ha Karmelito, hon harozed pluek, diouzh an dra-se ! Direnket eo buhez trankil o c’henseurted gant un darvoud dic’hortoz ? Ha setu int o lammat dreist mogerig ar porzh-yer, avel en o fluñv, da glask un diskoulm d’an afer. Asambles gant o mignon Maoutig an dañvad, en em gavont gant harozed dibluñv iskis mat o anvioù : Marie-Antoinette, Shakespeare...\nC’hoarvezout a ra ganto koll un nebeut pluñv evel-just ! Met, a-drugarez d’an harozed dreist-ordinal en em gavont ganto, e teu a-benn ingal ar yerigoù da zegas ar peoc’h hag ar sioulder en dro d’ar porzh-yer !\nAr rannoù da welet war Brezhoweb :


Trede lizer Sant Yann - Le Diocèse de Quimper et Léon\nAccueil - Foi et culture bretonne – FEIZ - Testamant Nevez – eil lodenn - Trede lizer Sant Yann\n1 Ar Hoziad, da Gaius muia-karet a garan e sklerijenn ar wirionez : 2 Mignon kêr, heti a ran e vefe mad ar bed ganit e peb keñver ha mad da yehed kenkoulz ha da ene, a zo hi e stad vad. 3 Kalz levenez am-eus bet, rag breudeur degouezet amañ a ro testeni d’ar wirionez a weler sklêr en da vuez, te hag a gerz ouz sklerijenn ar wirionez. 4 Va brasa levenez eo kleved e kerz va bugale e sklerijenn ar wirionez. 5 Mignon ker, hervez ar feiz e prederiez gand da vreudeur, ha kement-se evid tud estren.\n6 Roet o-deus dirag an Iliz testeni euz da garantez. Mad a ri o pourvezi da ezommou o beaj en eun doare din euz a Zoue. 7 Rag evid an Ano eo ez int eet en hent heb reseo netra digand ar bayaned. 8 Ni eta a dle dond war zikour an dud-se, o kenlabourad ganto evid ar wirionez. 9 Skrivet am-eus eur ger d’an Iliz ; med Diotrefez hag a blij dezañ ober e vestr war beb tra, ne fell ket dezañ on degemer. 10 Setu perag, pa zegouezin e tiskuillin e droiou hag ar homzou droug a lavar a-eneb deom. Ha n’eo ket awalh an dra-ze dezañ ; ne fell ket dezañ rei degemer d’ar vreudeur hag ar re o-defe c’hoant d’o degemer e vir outo d’henn ober hag e kas anezo er mêz euz an Iliz.\n11 Mignon ker, na gemer ket skouer diwar an droug, med diwar ar mad ; an hini a ra ar mad a zo euz a Zoue ; an hini a ra an droug ne wel ket Doue. 12 Demetriuz a-vad, an oll a ra e veuleudi dezañ, hag ar wirionez heh-unan med ni ivez a ro testeni dezañ, ha te a oar eo gwirion on testeni. 13 Kalz traou all am-befe da skriva dit, med ne felle ket din henn ober gand pluenn ha liou. 14 Rag fiziañs am-eus da weled ahanout dizale, hag e hellim komz an eil gand egile. 15 Ar peoh ra vezo ganit. Salud dit a-berz da vignoned. Salud ar vignoned peb hini anezo.


Pajenn:Ar Prat - Nozveziou an arvor, 1909.djvu/94 - Wikimammenn\nPajenn:Ar Prat - Nozveziou an arvor, 1909.djvu/94\nHag i da zailha war marc’h, sterniou ha gwetur, ha d’o diskara d’an douar gant an aotrou a zougent. Hema koulskoude a zifennas e vuez gwella ma c’hellas ; hogen an treac’h a jomas e kostez ar re grenva. Pa welas e oa sailhet warnan eur vanden laeron, ar beachour en doa kemeret e bistolen ha tennet daou denn ganto ; den avat ne oe tizet. Ker prim hag eul luc’heden, unan eus ar\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/94&oldid=158639 »\nKemmoù diwezhañ degaset d'ar bajenn-mañ d'an 12 Ebr 2020, da 10:33.


Satan o stourm en Ifern, un dresadenn diwar Paradise Lost gant John Milton.\nHis Dark Materials (E Zanvezioù Teñval) a zo un oberenn faltazi skrivet gant Philip Pullman rannet e teir lodenn : Northern Lights (Gouleier an Hanternoz), deuet er-maez e 1995, The Subtle Knife (Ar Goustilh Soutil), deuet er-maez e 1997 ha The Amber Spyglass (Al Lunedenn C'hoularz) deuet er-maez e 2000. Kontañ a ra istor daou vugel, Lyra Belacqua ha Will Parry etre meur a ved hag o klask prederiañ e-kreiz spontoù an dud deuet.\nE-barzh e romantoù e komz Pullman diwar-benn traoù faltaziek evel sorserezed pe arzhed e harnez met komz a ra ivez diwar-benn sujedoù evel ar fizik, ar brederouriezh hag an doueoniezh. Ober a ra ur vurutellad eus ar Gristeniezh. Heuliañ a ra ivez barzhoneg John Milton Paradise Lost en ur lakaat anezhi en un tu enep.\n1 Anv an heuliad\n2.1 The Northern Lights\n2.2 The Sublte Knife\n2.3 The Amber Spyglass\nAnv an heuliad[kemmañ | kemmañ ar vammenn]\nTapet eo bet titl ar rummad diwar levr John Milton, barzh eus ar XVIIvet kantved, Paradise Lost, Levrenn 2 :\n— Levrenn 2, linennoù 910–920\n"E zanvezioù teñval" a vefe amañ an traoù dianavezet, digomprenet, teñval ha du a-benn ar fin a oa bet implijet gant Doue evit sevel ar Bed.\nA-raok soñjal e-barzh an dra-se en doa dibabet Pullman un titl-all, The Golden Compasses (Ar Gompasioù Alaouret) diwar linennoù-all Paradise Lost, e-lec'h ma implij Doue ur binvioù kelc'hiek evit sevel harzoù ar Bed :\n— Levrenn 7, linenn 224–229\nAon en doa rak an dud a gomprenfe an titl en un doare fall en ur erlec'hiañ kompas gant an naodez-vor, ar binvi implijet evit kavout hentoù war vor. Pa oa bet erlec'hiet titl saoz al levr kentañ (The Northern Lights) gant The Golden Compass (Ar Naodez Alaouret) diwar an aletiometr, un dra a denn d'un naodez-vor. E-barzh The Subtle Knife e vez anvet an aletiometr div wezh "naodez" pe "tra naodez" gant Mary Malone, dre youl ar skrivagner en doa c'hoant skiantekaat an titl amerikan.\nThe Northern Lights[kemmañ | kemmañ ar vammenn]\nGouleier an Hanternoz a dremen un en ur bed a denn d'hor bed e-lec'h ma zo dæmoned d'an dud, ur seurt astenn d'o ene. Heuliañ a ra troioù-kaer Lyra Belacqua, ur plac'hig en doa tremenet he bugaleaj en ur Skolaj, Jordan College, hag he dæmon, Pantalaimon. Gallout a reont an dæmoned cheñch o stumm (stumm ul loen bennak dre-vras) e-keit ma chom yaouank o den met pa dizh an dud o c'haezour eo paouez an dæmoned cheñch o stumm. Dre zegouezh e teu Lyra da zeskiñ bezoud ar Boultrenn, un doare rannig fizikel bennak dizoloet nevez-flamm. Krediñ a ra ar Magisterium, anv kuzul e penn an Iliz, eo liammet ar Boultrenn ouzh ar Pec'hed Orin, ha neuze eo arabat labourat warni peogwir e vo gwelet evel heretik. Lord Asriel, eontr Lyra, a zo gwelet fall gant an Iliz abalamour d'e enklaskoù. Koulskoude e remerk skiantourien bennak eo nebeutoc'h sachet ar Boultrenn d'ar vugale eget d'an dud deuet. Aotreet int d'ober enklaskoù dindan anv Kuzul Hollek Obladur war bugale ha setu penaos e krog aferioù skrapadegoù bugale tro-dro Bro-Saoz. Lesanvet int gant ar vugale Gobled (diwar Gobilin).\nBevañ a ra Lyra ur vuhez simpl e Jordan College gant he mignoned evel Roger Parslow o c'hoari gant bugale ar c'hêr, ober farsadennoù ouzh ar Jipsianed. Met, a-greiz ma zo tapet Roger gant ar C'hobled, eo presantet Lyra da Itron Coulter, ur vaouez eus ar renkadoù uhelañ ar gevredigezh, evit lakaat anezhi da vevañ gant an Itron-se. Rankout a ra Mestr Jordan College lezel Lyra a-enep e youl vat ha reiñ a ra dezhi un dra-bennak anvet un aletiometr (a servij da muzuliañ ar wirionez hervez anezhañ). Da gentañ a blij da Lyra bevañ e-kichen ur vaouez evel-se, o huñvreal en ur veaj bennak en Hanternoz he bed, met euzhet eo pa zesk eo Itr. Coulter e penn Kuzul Hollek Obladur. Tec'hel a ra kuit hag en em gavout a ra gant ar Jipsianed a gelenn dezhi eo Lord Asriel he zad hag Itr. Coulter he mamm.\nMeur a vugel a zo bet skrapet diouzh ar Jipsianed ha neuze en em gavont er Fens (o douaroù e Bro-Saoz) evit ober ur Guzul Vras. Divizet eo mont d'an Hanternoz e-lec'h ma'z'eus ur greizenn Kuzul Obladur, evit saveteiñ pep bugel a vije kavet eno. Sikouret int gant ur panserbjørne (un arzh e harnez), Iorek Byrnison, ha ur c'hlan sorserezed, ha deuet int a-benn saveteiñ ar vugale. E-pad ar veaj a gompren Lyra gwelloc'h penaos lenn he aletiometr ha deskiñ a ra un nebeud a dra a sikour ar Jipsianed. Roet eo bet ivez arouezioù a ziskouez a zo ur blanedenn vras dezhi. Goude bezañ saveteet gant ar Jipsianed (skrapet a oa bet gant ar Gobled) a ya Lyra da Svalbard, rouantelezh an Arzhed e harnez, gant Roger, Iorek, ar sorserez Serafina Pekkala war ballon Lee Scoresby. Sikour a ra Lyra Iorek evit adtapout e rouantelezh a-raok mont da welout Lord Asriel.\nEn harlu emañ Lord Asriel abalamour d'an Itr. Coulter oc'h ober enklaskoù c'hoazh. Krediñ a ra Lyra e vank dezhañ an aletiometr evit paouez gant-se. Siwazh a laka ar blanedenn kas dezhañ ar bugel a vank dezhañ evit mont d'ur bed-all. Lazhet eo Roger pa zo diframmet e zæmon dioutañ. Krouet eo ur pont etre daou ved ha mont a ra Lord Asriel di evit kavout mammenn ar Boultrenn (mammenn pep marv ha pep dienez hervez anezhañ) : "Emaon o vont da zistrujañ anezhañ. Emañ ar Marv o vont da vervel". Lyra ha Pantalaimon a ya d'ar bed nevez un tammig goude Lord Asriel.\nThe Sublte Knife[kemmañ | kemmañ ar vammenn]\nE penn-kentañ Ar Goustilh Soutil e vez kontet istor Will Parry, ur paotrig 12 vloaz a zo kollet e dad dezhañ abaoe e c'hanedigezh hag a vev en hor bed-ni. Aet kuit eo eus e di peogwir en doa lazhet un den evit sikour e vamm ha tremen a ra dre zegouezh dre ur seurt prenestr en ur bed-all, o klask kavout e dad. Erruiñ a ra e bed Cittàgazze, ur c'hêr a denn da re italian, poblet gant bugale abalamour d'ar Spesoù, boudoù a zebr eneoù ar re zeuet. En em gavout a ra Will gant Lyra a zo deuet e-barzh ar bed-se dre bont he zad. Evit adkavout e dad a ra Will un enklask e Oxford, e-lec'h m'emañ o vevañ, o kemer Lyra gantañ. Pa ya Will d'ul levraoueg bennak a glask Lyra kavout Jordan College, he c'hêr, met n'eus ket anezhañ er-bed-se. Sikouret gant he aletiometr en em gav gant Mary Malone, ur skiantourez a labour war ar pezh a anv ar Skeud. Reiñ a ra Lyra ali dezhi dre he aletiometr a-raok bezañ laeret gant Charles Boreal, un den a zeu eus bed Lyra.\nKlask a ra Lyra ha Will adtapout an aletiometr met Borel a nac'h reiñ anezhañ en-dro, nemet ma yeont da gerc'hat un dra prizius en deus c'hoant da gaout. O klask an dra-se e zeu Will da vezañ douger ar Goustilh Soutil, ur seurt gontell graet 300 c'hant bloaz zo e Cittàgazze, a lec'h a zo erruet Lyra ha Will ennañ, hag a c'hall troc'hañ n'eus forzh petra, ha memes digeriñ prenestroù etre ar bedoù. Implij a ra ar Goustilh evit adtapout aletiometr Lyra ha goude-se en em gavout a reont gant Sorcerezed bed Lyra. Echu a ra ar romant gant emgav Will gant e dad aet diwar wel hag en deus bevet e bed Lyra dindan anv Stanislaus Grumman met lazhet eo bet gant ur sorserez a gare anezhañ dispi pa zo skrapet Lyra.\nThe Amber Spyglass[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=His_Dark_Materials&oldid=1862378 »